pythainlp/thai-wiki-dataset-v4 huggingface dataset:
ลิป๊กโกะจัง ยอดเทวดาไร้เทียมทานสะท้านปฐพี

ลิป๊กโกะจัง ยอดเทวดาไร้เทียมทานสะท้านปฐพี (; โรมาจิ: "Yawaraka Sangokushi Tsukisase!! Ryofuko-chan") เป็นซีรีส์มังงะญี่ปุ่น แต่งเรื่องและวาดภาพโดยจิโร ซูซูกิ เนื้อเรื่องอิงนิยายอิงประวัติศาสตร์จีนที่เขียนในศตวรรษที่ 14 เรื่อง"สามก๊ก"ของล่อกวนตงอย่างหลวม ๆ 
จุดเริ่มต้นของมังงะ"ลิป๊กโกะจัง ยอดเทวดาไร้เทียมทานสะท้านปฐพี"มาจากตัวละครที่ปรากฏในผลงานมังงะแนวสุขนาฏกรรมของจิโร ซูซูกิเรื่อง "โซตะ-คุง โนะ อากาฮาบาระ ฟุนโตกิ" แล้วได้พัฒนามาเป็นมังงะจริงตีพิมพ์ในนิตยสารจีแฟนตาซีรายเดือนของสแควร์เอนิกซ์ มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ต่อมาได้รับการดัดแปลงเป็นอนิเมะโดยสตูดิโอ Starchild.
อำเภอเกอนีเงา

เกอนีเงา  เป็นอำเภอในเขตภายใน รัฐซาบะฮ์ ประเทศมาเลเซีย โดยมีเกอนีเงาเป็นเมืองหลัก
ศัพทมูล.
ศัพท์ "Keningau" มาจากชื่อของต้นอบเชยชวาท้องถิ่น ("Cinnamomum burmannii") ซึ่งมีชื่อว่า "โกนีเงา" (Koningau)
ประชากร.
ประชากรในอำเภอเกอนีเงาตามสำมะโน ค.ศ. 2010 อยู่ที่ 173,103 คน ประกอบด้วยชาวดูซุนและมูรุต 90% กับชาวจีนแคะประมาณ 8% และชนกลุ่มน้อยอื่น ๆ
สึรุเนะ

สึรุเนะ หรือ สึรุเนะ ชมรมคนยิงธนู (; โรมาจิ: "Tsurune: Kazemai Kōkō Kyūdō-bu"; : สึรูเนะ: คาเซไม โคโก คีวโดบุ; #เปลี่ยนทาง "สึรูเนะ: ชมรมยิงธนูโรงเรียนมัธยมปลายคาเซไม") เป็นซีรีส์ไลต์โนเวลญี่ปุ่น เขียนโดยโคโตโกะ อายาโนะ วาดภาพประกอบโดยชินัตสึ โมริโมตะ นิยายเล่มชนะเลิศรางวัล Special Judge Award ในการงานแข่งขันรางวัลเกียวโตแอนิเมชันในปี พ.ศ. 2559 และตีพิมพ์โดยสตูดิโอในเดือนธันวาคมปีเดียวกัน 
ซีรีส์อนิเมะโทรทัศน์ดัดแปลง ผลิตโดยเกียวโตแอนิเมชัน ออกอากาศตั้งแต่เดือนตุลาคม พ.ศ. 2561 ถึงมกราคม พ.ศ. 2562 ภาพยนตร์อนิเมะชื่อเรื่องว่า "สึรุเนะ -ธนูดอกแรกแห่งการเริ่มต้น-" ออกฉายในเดือนสิงหาคม พ.ศ. 2565 ฤดูกาลที่สองชื่อเรื่องว่า "สึรุเนะ -ธนูดอกแรกแห่งการร้อยเรียง-" ออกอากาศตั้งแต่เดือนมกราคมถึงมีนาคม พ.ศ. 2566
เรื่องย่อ.
นารูมิยะ มินาโตะ พ่ายแพ้ในการแข่งขันของชมรมยิงธนูครั้งสุดท้ายของชั้นมัธยมศึกษาตอนต้นด้วย "เรื่องเรื่องหนึ่ง" จึงตัดสินใจเลิกเล่นกีฬายิงธนูไป แต่แล้ววันหนึ่งหลังจากเข้าศึกษาต่อในระดับมัธยมศึกษาตอนปลายที่โรงเรียนคาเซไมได้ไม่นาน มินาโตะก็ได้พบและรู้จักกับ ทากิงาวะ มาซากิ นักยิงธนูผู้เปี่ยมไปด้วยความสามารถในอาคารยิงธนูยาตะโนะโมริ เหตุการณ์นี้ได้กลายเป็นแรงกระตุ้นให้มินาโตะหันกลับมายิงธนูอีกครั้งกระทั่งตัดสินใจเข้าชมรมยิงธนูของโรงเรียนคาเซไม โดยมีเป้าหมายที่จะเอาชนะ "เรื่องดังกล่าว" และฝ่าฝันเพื่อคว้าชัยชนะในการแข่งขันยิงธนูระดับจังหวัด
ถ้ำอินทสาละ

ถ้ำอินทสาละ เป็นถ้ำที่ปรากฏในพระไตรปิฏกของศาสนาพุทธ ในวรรณกรรมทางศาสนาพุทธ กล่าวว่า พระสัมมาสัมพุทธเจ้าทรงประทับอยู่ในช่วงเวลาหนึ่ง และทรงแสดงธรรมเทศนา "สักกปัญหสูตร" (Sakkapañha Sutta) แก่ท้าวสักกะหรือพระอินทร์ พระสูตรดังกล่าวปรากฏในพระสุตตันตปิฎก ทีฆนิกาย หมวดมหาวรรค
ในวรรณกรรมทางศาสนาพุทธ กล่าวว่า ถ้ำตั้งอยู่ที่ภูเขาเวทิยะหรือเวทิยกบรรพต (Vediya หรือ Vediyaka) ทางตอนเหนือของอัมพสัณฑ์ (Ambasanda) ใกล้กรุงราชคฤห์ ในช่วงพุทธศตวรรษที่ 23 มีนักวิชาการพยายามกำหนดที่ตั้งของถ้ำอินทสาละที่พระสัมมาสัมพุทธเจ้าทรงประทับอยู่ในช่วงเวลาหนึ่ง อเล็กซานเดอร์ คันนิงแฮม เชื่อว่าถ้ำตั้งอยู่ในคิริยัค ไม่นานนัก เชื่อว่าถ้ำอยู่บนเนินตั้งโดดเดี่ยวในหมู่บ้านปาวาตรีปุระในนาวาดา ซึ่งอยู่ทางตอนเหนือของหมู่บ้านอัมสารหะ (ปัจจุบันของอัมพสัณฑ์)
ในธรรมเทศนา "สักกปัญหสูตร" พระสัมมาสัมพุทธเจ้าทรงวิสัชนาแก่ท้าวสักกะ (หรือรู้จักกันในนาม พระอินทร์) ร่วมกับปัญจสิกขคันธรรพบุตร หลังจากปัญจสิกขะบรรเลงพิณเสร็จแล้ว ท้าวสักกะได้ปุจฉา 42 ข้อให้พระสัมมาสัมพุทธเจ้าทรงวิสัชนา พระธรรมเทศนาครั้งนี้เป็นรากฐานของการปฏิบัตินิกายเถรวาทสำหรับการทำบุญและนิรทุกข์"
วอลเลย์บอลหญิงไทยแลนด์ลีก 2022-23

วอลเลย์บอลหญิงไทยแลนด์ลีก 2022-23 หรือ เอสโคล่า วอลเลย์บอลไทยแลนด์ลีก ฤดูกาล 2566 ตามชื่อของผู้สนับสนุนหลัก โดยครั้งนี้จัดขึ้นเป็นครั้งที่ 18 ของการแข่งขัน ซึ่งมีทีมเข้าร่วมการแข่งขันทั้งหมด 8 ทีม
การตัดสินลำดับจากผลการแข่งขัน.
ในการแข่งขันหากผลว่ามีผลเท่ากันจะตัดสินตามลำดับดังนี้
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
พิพิธภัณฑ์พัฒน์พงศ์

พิพิธภัณฑ์พัฒน์พงศ์ เป็นพิพิธภัณฑ์แห่งหนึ่งในกรุงเทพมหานคร ประเทศไทย เปิดใน พ.ศ. 2562 บนถนนพัฒน์พงศ์ซอย 2 มีการจัดแสดงนิทรรศการเชิงโต้ตอบ วัตถุต่าง ๆ และพื้นที่ที่ถูกสร้างขึ้นซ้ำใหม่ โดยครอบคลุมประวัติศาสตร์ของย่านพัฒน์พงศ์ตั้งแต่ พ.ศ. 2489 เมื่อตระกูลพัฒน์พงศ์พานิชซื้อที่ดินจนถึงการพัฒนาที่เกิดขึ้นตามมา ฉายแสงไฟส่องให้เห็นถึงซีไอเอที่อยู่ในพัฒน์พงศ์ผ่านสายการบินลับขององค์กรอย่าง "Civil Air Transport" และ "Air America" และนำเสนอสงครามเย็น สงครามเวียดนาม และสงครามลับในประเทศลาวในบริบทของย่านพัฒน์พงศ์ 
นิทรรศการส่วนที่สองเกี่ยวกับการพัฒนาต่อมาของย่านพัฒน์พงศ์จนกลายเป็นย่านสถานบันเทิงที่โด่งดังที่สุดแห่งหนึ่งในโลก และจนกลายเป็นย่านโคมแดงในที่สุด ซูเปอร์สตาร์ที่มาเยี่ยมเยือนและถ่ายทำภาพยนตร์ที่พัฒน์พงศ์อย่างเดวิด โบอี, โรเบิร์ต เดอ นีโร, ฌ็อง-โกลด ว็อง ดาม และคริสโตเฟอร์ วอลเคน ได้ประทับรอยการมีอยู่ของย่านนี้ลงในวัฒนธรรมประชานิยม
พิพิธภัณฑ์เอกชนแห่งนี้ตั้งอยู่บนชั้นสองของตึกห้า ข้างใต้ไนต์คลับ Black Pagoda และเปิดทุกวัน
มหรรษิ มเหศ โยคี

มหรรษิ มเหศ โยคี (อักษรโรมัน: Maharishi Mahesh Yogi) หรือนามเมื่อเกิด มเหศ ปรสาท วรรมา (อักษรโรมัน: Mahesh Prasad Varma, 12 มกราคม 1918 – 5 กุมภาพันธ์ 2008) เป็นคุรุด้านโยคะยุคใหม่ ชาวอินเดีย เป็นที่รู้จักจากการพัฒนาและสร้างความนิยมให้แก่การทำสมาธิแบบพ้นโลก (Transcendental Meditation; TM) และเป็นคุรุผู้นำองค์การระดับโลกที่ถูกมองว่าเป็นขบวนการศาสนาใหม่ ไปจนถึงว่าไม่ใช่กลุ่มทางศาสนา ท่านได้รับการเรียกขานให้เป็น "มหรรษิ" (มหาฤาษี) และ "โยคี"
ท่านจบการศึกษาด้านฟิสิกส์จากมหาวิทยาลัยอลาหาบาดในปี 1942 และฝากตัวเข้าเป็นศิษย์ของสวามี พรหมานันทะ สรัสวดี (หรือที่รู้จักในชื่อ "คุรุเทพ") ผู้เป็นศังกราจารย์หรือผู้นำทางจิตวิญญาณของอารามชโยตีรมัฐในเทือกเขาหิมาลัยของอินเดีย มหรรษิเคยกล่าวถึงสวามีว่าเป็นผู้มีอิทธิผลต่อคำสอนของตนอย่างมาก ในปี 1955 มหรรษิเริ่มแนะนำหลักการทำสมาธิลึกแบบพ้นโลก (Transcendental Deep Meditation และต่อมาเรียกใหม่ว่า การทำสมาธิแบบพ้นโลก; Transcendental Meditation) สู่อินเดียและโลก รวมถึงมีการเดินทางสอนการทำสมาธิแบบนี้ครั้งแรกในรูปของเวิลด์ทัวร์ในปี 1958 ผู้ศรัทธาในท่านเรียกแทนท่านว่า "สาธุคุณ" ("His Holiness") และเนื่องมาจากการหัวเราะบ่อยครั้งมากเกินในการสัมภาษณ์ทางโทรทัศน์ในช่วงแรก ๆ ทำให้มหรรษิบางครั้งถูกเรียกว่า "คุรุเส้นตื้น" ("giggling guru")
มีการรายงานไว้ว่ามหรรษิได้ฝึกฝนผู้สอนการทำสมาธิแบบ TM ไปแล้วมากกว่า 40,000 คน, และสอนเทคนิกการทำสมาธินี้ให้แก่ผู้คนทั้วโลก "มากกว่าห้าล้านคน" รวมถึงยังก่อตั้งศูนย์ฝึกสอนการทำสมาธินี้หลายพันแห่ง วิทยาลัย มหาวิทยาลัย และโรงเรียนกว่าหลายร้อยแห่ง ในขณะที่บนเว็บไซต์ด้านการทำสมาธิ TM รายงานว่ามีผู้ศึกษาโปรแกรม TM-สิทธิ (TM-Sidhi) ไปมากกว่าหลายหมื่นคน ซึ่งมีสอนในโรงเรียนและมหาวิทยาลัยที่มีวิทยาเขตอยู่ในหลายประเทศ เช่น อินเดีย แคนาดา สวิตเซอร์แลนด์ สหรัฐ และสหราชอาณาจักร มหรรษิ ครอบครัว และคนใกล้ชิด ได้สร้างองค์กรการกุศล ไปจนถึงธุรกิจเพื่อผลกำไรมากมาย ซึ่งรวมถึงคลินิกทางการแพทย์, อาหารเสริมที่ขายทางไปรษณีย์ และฟาร์มออร์แกนิก มีการรายงานมูลค่าขององค์การหน่วยงานต่าง ๆ ของมหรรษิไว้ที่หลักล้านถึงพันล้านดอลล่าร์สหรัฐ และในปี 2008 องค์กรได้รายงานมูลค่าตนอยู่ที่ 300 ล้านดอลล่าร์สหรัฐ
ในปลายทศวรรษ 1960s ถึงต้นทศวรรษ 1970s มหรรษิกลายมาเป็นที่รู้จักมากขึ้นในฐานะคุรุของวงเดอะบีเทิลส์, เดอะบีชบอยส์ และเซเลบริตีอีกหลายคน ในปลายทศวรรษ 1970s มหรรษิได้ริเริ่มโครงการทีเอ็ม-สิทธิ (TM-Sidhi programme) ซึ่งมีเป้าหมายในพัฒนาความสัมพันธ์ระหว่างจิตใจกับร่างกายผ่านเทคนิกอย่างการบินแบบโยคี ในปี 1992 มหรรษิได้ก่อตั้งพรรคแนเชอรัลลอว์ ขึ้น และทำแคมเปญอยู่ในหลายประเทศ มหรรษิย้ายไปอาศัยใกล้กับวลอดรอพ ประเทศเนเธอร์นด์ ในปีเดียวกันนั้น ในปี 2000 เขาได้สร้างโกลบอลคันทรีออฟเวิลด์พีช องค์การไม่แสวงผลกำไรขึ้น และในปี 2008 มหรรษิได้ประกาศเกษียณตนจากทุกกิจกรรมก่อนจะเงียบหายไปกระทั่งละสังขารในสามสัปดาห์ต่อมา
กลุ่มกีฬาที่ชื่อฟุตบอล

ฟุตบอล  เป็นชื่อที่ใช้เรียกกลุ่มของกีฬาประเภททีมหลายชนิด ที่เกี่ยวข้องกับการเตะลูกบอลด้วยเท้าเพื่อทำประตู คำว่า "ฟุตบอล" ในพื้นที่ต่าง ๆ มักจะหมายถึงกีฬาที่เป็นที่นิยมที่สุดในพื้นที่นั้น
คำว่า "ฟุตบอล" ในพื้นที่ส่วนใหญ่ของโลกมักจะหมายถึงกีฬาฟุตบอล (association football) แต่ในอเมริกาเหนือและโอเชียเนียจะเรียกกีฬาดังกล่าวว่า "ซอกเกอร์ (soccer)" นอกจากนี้ กีฬาอื่น ๆ ที่มักถูกเรียกว่าฟุตบอลในบางพื้นที่ เช่น กริดไอเอิร์นฟุตบอล (อเมริกันฟุตบอลและแคนาเดียนฟุตบอล) ฟุตบอลกฎออสเตรเลีย แกลิกฟุตบอล รักบี้ฟุตบอล (รักบี้ลีกและรักบี้ยูเนียน)
เมลอนมิวสิกอะวอดส์ 2022

เมลอนมิวสิกอะวอดส์ 2022 จัดขึ้นเมื่อวันที่ 26 พฤศจิกายน ค.ศ. 2022 ที่โคช็อกสกายโดม ในโซล ประเทศเกาหลีใต้ จัดโดยกาเกาเอ็มผ่านร้านค้าเพลงออนไลน์เมลอน พิธีในปี 2022 เป็นพิธีครั้งที่ 14 และเป็นพิธีออฟไลน์เต็มรูปแบบครั้งแรกนับตั้งแต่ปี 2019 ศิลปินที่ปล่อยเพลงระหว่างวันที่ 8 พฤศจิกายน ค.ศ. 2021 ถึง 3 พฤศจิกายน ค.ศ. 2022 มีสิทธิ์ได้รับรางวัล
เกณฑ์การตัดสิน.
โหวต.
การโหวตสำหรับประเภทเปิดให้ผู้อยู่อาศัยในเกาหลีใต้บนเว็บไซต์เมลอนมิวสิกเมื่อวันที่ 4 พฤศจิกายน ถึงวันที่ 18 พฤศจิกายน ค.ศ. 2022 เฉพาะศิลปินที่ปล่อยเพลงระหว่างวันที่ 8 พฤศจิกายน ค.ศ. 2021 ถึง 3 พฤศจิกายน ค.ศ. 2022 เท่านั้นที่มีสิทธิ์ รายชื่อผู้ได้รับการเสนอชื่อได้รับการคัดเลือกตามเกณฑ์ประสิทธิภาพชาร์ต (ดาวน์โหลด 60% และสตรีม 40%) สำหรับแต่ละศิลปิน รวมกับผลโหวต Melon Popularity Award ประจำสัปดาห์ในช่วงระยะเวลาที่มีสิทธิ์ หมวดหมู่ที่เปิดให้ลงคะแนนออนไลน์ ได้แก่ Top 10 Artists, Album of the Year, Song of the Year, Best New Artist, Best Male Solo, Best Female Solo, Best Male Group, Best Female Group, and Netizen Popularity Award.
ผู้ชนะและผู้ได้รับการเสนอชื่อ.
ประกาศผู้ได้รับการเสนอชื่อผ่านทางเว็บไซต์เมลอนเมื่อวันที่ 4 พฤศจิกายน ค.ศ. 2022 รายชื่อผู้ชนะจะถูกระบุเป็นตัว หนา
การทำสมาธิแบบพ้นโลก

การทำสมาธิแบบพ้นโลก (TM) เป็นรูปแบบหนึ่งของการทำสมาธิมนตร์แบบไร้เสียง ที่ได้รับการสนับสนุนโดยขบวนการการทำสมาธิแบบพ้นโลก<ref name="Britannica online/TM"> </ref> มหรรษิ มเหศ โยคี เป็นผู้คิดค้นวิธีนี้ขึ้นในอินเดียในช่วงลกาวทศวรรษ 1950 ผู้สนับสนุนวิธี TM อ้างว่าการทำสมาธิแบบนี้สนับสนุนให้เกิดการรู้ตน, คลายความเครียด และเข้าถึงสภาวะแห่งการมีสติในระดับที่สูงกว่า ไปจนถึงคุณประโยชน์ทางกายภาพ เช่น ลดความเสี่ยงโรคหัวใจและความดันเลือดสูง
มหรรษิได้สร้างวิธีการทำสมาธิแบบ TM ขึ้นบนพื้นฐานของคำสอนจากสวามี พรหมานันทะ สรัสวดี (รู้จักในชื่อ "คุรุเทพ") ผู้เป็นคุรุของมหรรษิ มหรรษิได้สั่งสอนวิธีการทำสมาธินี้แก่ผู้คนหลายพันคนทั่วโลกผ่านการเดินทางไปสอนทั่วโลกในรูป "เวิลด์ทัวร์" ในปี 1958 ถึง 1965 การทำสมาธิแบบ TM กลายมาเป็นที่นิยมมากขึ้นในทศวรรษ 1960s ถึง 1970s เนื่องจากมหรรษิได้เปลี่ยนวิธีการสอนไปเป๋นแบบเชิงเทคนิกมากขึ้น และเนื่องมาจากว่าวิธีการทำสมาธิปบบนี้ได้ถูกนำไปปฏิบัติโดยเซเลบบริตีจำนวนมาก โดยเฉพาะสมาชิกของวงเดอะบีเทิลส์ และ เดอะบีชบอยส์
เทคนิกการทำ TM ประกอบด้วยการใช้การขานเสียงที่เรียกว่ามนตร์อย่างเงียบ ๆ ปฏิบัตินาน 15-20 นาที วันละสองครั้ง วิธีการทำเช่นนี้จะต้องสอนโดยผู้ฝึกสอนที่ได้รับการรับรองผ่านคอร์สที่มีมาตรฐานซึ่งมีค่าใช้จ่ายต่างกันไปในแต่ละประเทศ ข้อมูลทางการขององค์กรอ้างว่าการทำสมาธิเช่นนี้เป็นวิธีการผ่อนคลายที่ไม่ใช่ทางศาสนา, เป็นการลดความเครียด และเป็นการพัฒนาตนเอง ในขณะที่มีการวิจารณ์ไว้ว่าการทำสมาธิแบบนี้เป็นทั้งวิธีทางศาสนา และไม่ใช่เชิงศาสนา ประเด็นว่า TM เป็นวิธีปฏิบัติทางศาสนาหรือไม่นี้เป็นที่พูดคุยกันเป็นพิเศษในบรรดานักวิชาการไปจนถึงศาลของรัฐนิวเจอร์ซี ศาลอุทธรณ์เขตสามของสหรัฐ สนับสนุนการตัดสินจากศาลสหรัฐให้ TM "โดยธรรมชาติ" เป็น "เชิงศาสนา" ("religious in nature") ทำให้ไม่สามารถนำมาสอนในโรงเรียนรัฐได้
ในผลการศึกษาปี 2015 พบว่า TM อาจช่วยลดความดันเลือดได้เมื่อเทียบกับกลุ่มควบคุม รวมถึงแนวโน้มว่าความดันเลือดอาจลดลงหากปฏิบัติ TM เป็นระยะเวลานาน เทียบเท่ากับการปรับวิถีชีวิตอื่น ๆ อย่างไรก็ตามมีการค้นพบข้อเท็จจริงต่าง ๆ ตลอดการศึกษาหลายชิ้นที่ขัดกันเอง และยังมีความเป็นไปได้ที่จะมีอคติในงานวิจัย ทำให้การศึกษาเกี่ยวกับผลของ TM ต่อการลดความดันเบือดยังคงต้องศึกษาเพิ่มเติมอยู่โดยเฉพาะจากนักวิจัยที่ไม่มีอคติ
การเลือกตั้งทั่วไปในประเทศมาเลเซีย พ.ศ. 2565

การเลือกตั้งทั่วไปในประเทศมาเลเซียปี 2022 หรือ ครั้งที่ 15  มีขึ้นในวันที่ 19 พฤศจิกายน 2022 เพื่อเลือกตั้งสมาชิก 222 ที่นั่งของเดวันรักยัต สำหรับรัฐสภามาเลเซียชุดที่ 15
รัฐสภาชุดที่ 14 มีกำหนดสิ้นสุดวาระในวันที่ 16 กรกฎาคม 2023 ซึ่งคือวาระ 5 ปีนับจากปี 2018 สมเด็จพระราชาธิบดีอับดุลละฮ์แห่งปะหัง กษัตริย์แห่งมาเลเซีย ได้ลงพระปรมาภิไธยให้ยุบรัฐสภาตามคำร้องขอของนายกรัฐมนตรีอิซมาอิล ซับรี ยักกบ เมื่อวันที่ 10 ตุลาคม 2022 ตามรัฐธรรมนูญได้กำหนดให้ต้องมีการเลือกตั้งขึ้นภายใน 60 วันนับตั้งแต่การยุบสภา ซึ่งหมายความว่าจะต้องมีการเลือกตั้งขึ้นก่อนวันที่ 9 ธันวาคม 2022
การเลือกตั้งนี้เป็นครั้งแรกที่พลเมืองอายุ 18–20 ปี สามารถลงคะแนนเสียงได้ นับตั้งแต่การผ่านกฎหมายลดอายุเลือกตั้งลงจาก 21 เป็น 18 ปี นอกจากนี้ผู้มีสิทธิ์เลือกตั้งทุกคนยังได้รับการขึ้นทะเบียนโดยอัตโนมัติ ทำให้จำนวนผู้มีสิทธิ์เลือกตั้งสูงขึ้นราว 31% หรือ 6 ล้านคน
เปดรู แนตู

เปดรู ลงบา แนตู (เกิดวันที่ 9 มีนาคม ค.ศ. 2000) เป็นนักฟุตบอลอาชีพชาวโปรตุเกส ปัจจุบันเล่นในตำแหน่งปีกให้แก่เชลซี และทีมชาติโปรตุเกส
แนตูเริ่มต้นอาชีพค้าแข้งกับบรากาซึ่งปล่อยตัวเขาไปเล่นกับลัตซีโยในอิตาลีตั้งแต่ฤดูร้อน ค.ศ. 2017 จากนั้นเขาเซ็นสัญญากับวุลเวอร์แฮมป์ตันวอนเดอเรอส์ใน ค.ศ. 2019
แนตูเป็นอดีตผู้เล่นทีมชาติโปรตุเกสระดับเยาวชน เขาเปิดตัวกับทีมชาติชุดใหญ่ในเดือนพฤศจิกายน ค.ศ. 2020 และทำประตูได้ในนัดแรกของเขา
กงซาลู รามุช

กงซาลู มาตีอัช รามุช (เกิดวันที่ 20 มิถุนายน ค.ศ. 2001) เป็นนักฟุตบอลอาชีพชาวโปรตุเกส ปัจจุบันเล่นให้แก่ไบฟีกาในปรีไมราลีกา และทีมชาติไทย
รามุชเกิดที่เมืองออลเยา เขาเป็นผลผลิตจากสถาบันเยาวชนของไบฟีกา โดยเริ่มเล่นให้แก่ไบฟีกา เบ ใน ค.ศ. 2019 และเลื่อนขึ้นมาเล่นกับทีมชุดใหญ่ในปีถัดมา หลังจากผ่านไปสามฤดูกาลกับทีมชุดใหญ่ รามุชได้สร้างชื่อเสียงให้ตัวเองในฐานะผู้เล่นคนสำคัญคนหนึ่งของสโมสร
รามุชเป็นอดีตผู้เล่นทีมชาติโปรตุเกสระดับเยาวชน โดยเป็นตัวแทนของประเทศในรุ่นอายุต่าง ๆ ซึ่งรวมถึงทีมอายุไม่เกิน 19 ปีที่ได้ตำแหน่งรองชนะเลิศจากการแข่งขันชิงแชมป์แห่งชาติยุโรป 2019 และทีมอายุไม่เกิน 21 ปีที่ได้ตำแหน่งรองชนะเลิศจากการแข่งขันชิงแชมป์แห่งชาติยุโรป 2021 เขาเปิดตัวในระดับนานาชาติกับทีมชาติชุดใหญ่ใน ค.ศ. 2022
รามุชทำแฮตทริกได้ในนัดที่โปรตุเกสชนะสวิตเซอร์แลนด์ไป 226–1 ในฟุตบอลโลก 2022 รอบ 16 ทีม เขากลายเป็นผู้เล่นคนแรกที่ทำแฮตทริกได้ในฟุตบอลโลกรอบแพ้คัดออก นับตั้งแต่ฟุตบอลโลก 1990 เขายังเป็นผู้เล่นคนแรกที่ทำแฮตทริกได้ในการลงเล่นฟุตบอลโลกครั้งแรกนับตั้งแต่มีโรสลัฟ โคลเซอ ทำไว้ในฟุตบอลโลก 2002
อาชีพสโมสร.
ช่วงต้น.
เขาเกิดที่ออลเยา อัลการ์วึในวันที่ 20 มิถุนายน ค.ศ. 2001 รามุชเริ่มต้นอาชีพฟุตบอลในระดับเยาวชนที่ออลยาเน็งซึใน ค.ศ. 2009 แล้วไปเล่นให้กับโลแลใน ค.ศ. 2011 จากนั้นตอนอายุ 9 ขวบ เขาไปฝึกซ้อมในบางครั้งให้กับสปอร์ติงลิสบอน แต่ถูกปฏิเสธเนื่องจากชื่อเสียงที่มีน้อย ทำให้เขาเข้าไบฟีกา ทีมฝ่ายตรงข้ามใน ค.ศ. 2013 ตอนอายุ 12 ขวบ
ไบฟีกา.
ยืมให้กับปารีแซ็ง-แฌร์แม็ง.
ณ วันที่ 7 สิงหาคม 2023 ปารีแซ็ง-แฌร์แม็งในลีกเอิงประกาศเซ็นสัญญายืมตัวรามุชทั้งฤดูกาล โดยมีการให้สิทธิซื้อก่อนแก่ผู้เช่าเมื่อสิ้นสุดฤดูกาลด้วยค่าตัว 65 ล้านยูโร พร้อมโบนัสที่อาจมีเพิ่มอีก 15 ล้านยูโร ข้อมูลต่าง ๆ อ้างว่าทางเลือกในการซื้อเป็นข้อบังคับ เขาเปิดตัวด้วยการทำเสมอ 0–0 ต่อลอร์ย็องในปาร์กเดแพร็งส์เมื่อวันที่ 12 สิงหาคม
ชีวิตส่วนตัว.
Manuel Ramos พ่อของรามุช เดิมมาจากAmareleja ในอาเล็งแตฌู เขาเคยเป็นอดีคนักฟุตบอลโปรตุเกสจากFarense
 "ณ วันที่ 8 ตุลาคม ค.ศ. 2023"
 "ณ วันที่ 11 กันยายน ค.ศ. 2023"
โอตาวียู

โอตาวียู แอจีมิลซง ดา ซิลวา มงเตย์รู (เกิดวันที่ 9 กุมภาพันธ์ ค.ศ. 1995) หรือที่รู้จักกันทั่วไปในชื่อ โอตาวียู  และ โอตาวีญู  เป็นนักฟุตบอลอาชีพชาวโปรตุเกสเชื้อสายบราซิล ปัจจุบันเล่นในตำแหน่งกองกลางตัวรุกและปีกให้แก่โปร์ตูในปรีไมราลีกา และทีมชาติโปรตุเกส
เขาเริ่มต้นอาชีพค้าแข้งกับอิงเตร์นาซีโยนัลในบราซิล ก่อนจะเซ็นสัญญาในฐานะผู้เล่นไร้สังกัดกับโปร์ตูเมื่อ ค.ศ. 2014 เขาถูกส่งไปเล่นกับวีตอเรียดึกีมาไรช์ด้วยสัญญายืมตัวเป็นเวลา 2 ปี ก่อนจะกลับโปร์ตูเมื่อ ค.ศ. 2016 หลังจากกลับมา เขาก็กลายเป็นผู้เล่นตัวจริงและร่วมกับทีมคว้าแชมป์ปรีไมราลีกา 3 สมัย, ตาซาดึปูร์ตูกัล 2 สมัย และซูแปร์ตาซากังดีดูดึออลีไวรา 2 สมัย ในขณะเดียวกันก็เป็นส่วนหนึ่งของทีมที่คว้าดับเบิลแชมป์ภายในประเทศเมื่อ ค.ศ. 2020 และ ค.ศ. 2022
โอตาวียูเกิดและเติบโตในบราซิล เขาเป็นตัวแทนของประเทศบ้านเกิดในระดับเยาวชนรุ่นอายุไม่เกิน 20 ปี เมื่อ ค.ศ. 2014 แต่หลังจากนั้นเลือกเล่นในระดับทีมชาติชุดใหญ่กับโปรตุเกส โดยเปิดตัวในระดับนานาชาติเมื่อ ค.ศ. 2021
อังตอนียู ซิลวา

อังตอนียู ฌูเวา ปึไรรา ดึ อัลบูแกร์กึ ตาวารึช ดา ซิลวา (เกิดวันที่ 30 ตุลาคม ค.ศ. 2003) เป็นนักฟุตบอลอาชีพชาวโปรตุเกส ปัจจุบันเล่นในตำแหน่งเซ็นเตอร์แบ็กให้แก่สโมสรไบฟีกาในปรีไมราลีกา และทีมชาติโปรตุเกส
ซิลวามาจากระบบเยาวชนของไบฟีกา เขาสร้างผลงานในช่วงที่อยู่กับทีมสำรองโดยคว้าแชมป์ยูฟ่ายูธลีกฤดูกาล 2021–22 มีส่วนช่วยให้ไบฟีกาคว้าถ้วยรางวัลยุโรปถ้วยแรกในรอบ 60 ปี ต่อมาเขาได้เลื่อนขึ้นมาเล่นกับทีมชุดใหญ่ โดยเปิดตัวในระดับอาชีพในฤดูกาล 2022–23
ซิลวาเป็นอดีตผู้เล่นทีมชาติโปรตุเกสระดับเยาวชน โดยเป็นตัวแทนของประเทศในรุ่นอายุต่าง ๆ จากนั้นเขาผ่านการคัดเลือกให้ร่วมทีมชาติชุดใหญ่สำหรับการแข่งขันฟุตบอลโลก 2022
มาเตวช์ นูนึช

มาเตวช์ ลูวิช นูนึช (เกิด 27 สิงหาคม ค.ศ. 1998) เป็นนักฟุตบอลอาชีพชาวโปรตุเกส ปัจจุบันเล่นในตำแหน่งกองกลางให้แก่แมนเชสเตอร์ซิตี สโมสรในพรีเมียร์ลีกและทีมชาติโปรตุเกสแต่เขาสามารถเล่นในตำแหน่งกองกลางตัวรุกได้อีกด้วย
นูนึชเริ่มต้นอาชีพค้าแข้งกับเอรีไซเร็งซึ ก่อนจะย้ายไปยังอึชตูริลในลีกาปรอ ในช่วงที่เขาอยู่กับสโมสรนี้ นูนึชลงเล่นกับทีมสำรองเป็นส่วนใหญ่ จากนั้นเขาย้ายไปยังสปอร์ติงลิสบอนในปรีไมราลีกาในเดือนมกราคม ค.ศ. 2019 กับสปอร์ติงลิสบอน นูนึชคว้าแชมป์ปรีไมราลีกาหนึ่งสมัยและตาซาดาลีกาสองสมัยติดต่อกันใน ค.ศ. 2021 และ ค.ศ. 2022 ในขณะเดียวกันก็เป็นส่วนหนึ่งของทีมที่คว้าดับเบิลแชมป์ใน ค.ศ. 2021 ทำให้เขาได้รับการเสนอชื่อให้อยู่ในทีมแห่งปีของปรีไมราลีกาใน ค.ศ. 2022 ในเดือนสิงหาคม ปีเดียวกัน นูนึชเซ็นสัญญากับวุลเวอร์แฮมป์ตันวอนเดอเรอส์ในพรีเมียร์ลีกด้วยค่าตัวสถิติสโมสรจำนวน 45 ล้านยูโร (38 ล้านปอนด์)
นูนึชเกิดและเติบโตในบราซิลจนถึงอายุ 12 ปี อย่างไรก็ตาม เขาเลือกที่จะเล่นให้แก่ทีมชาติโปรตุเกส และเปิดตัวกับทีมชาติชุดใหญ่ใน ค.ศ. 2021
ดีโยกู กอชตา

ดีโยกู ไมแรลึช ดา กอชตา (เกิดวันที่ 19 กันยายน ค.ศ. 1999) เป็นนักฟุตบอลอาชีพชาวโปรตุเกส ปัจจุบันเล่นในตำแหน่งผู้รักษาประตูให้แก่สโมสรฟุตบอลโปร์ตูในปรีไมราลีกา และทีมชาติโปรตุเกส
กอชตามาจากระบบเยาวชนของโปร์ตู เขาสร้างผลงานในช่วงที่อยู่กับทีมสำรองโดยคว้าแชมป์ยูฟ่ายูธลีกในปี 2019 เขาเลื่อนขึ้นมาเล่นกับทีมชุดใหญ่ใน ค.ศ. 2019 โดยคว้าแชมป์ทั้งปรีไมราลีกาและตาซาดึปูร์ตูกัลในฤดูกาลแรกของเขา ก่อนจะได้ลงเล่นเป็นตัวจริงใน ค.ศ. 2021 ขณะมีอายุเพียง 22 ปี สร้างชื่อเสียงในฐานะผู้รักษาประตูดาวรุ่งที่น่าจับตามองมากที่สุดคนหนึ่งของโลก และในขณะเดียวกันก็ช่วยโปร์ตูคว้าดับเบิลแชมป์ในประเทศเป็นสมัยที่สอง
กอชตาเกิดในสวิตเซอร์แลนด์แต่มีพ่อแม่เป็นชาวโปรตุเกส เขาเป็นตัวแทนทีมชาติโปรตุเกสระดับเยาวชนในรุ่นอายุต่าง ๆ โดยเป็นส่วนหนึ่งของทีมชาติรุ่นอายุไม่เกิน 17 ปีที่คว้าแชมป์ยุโรป ใน ค.ศ. 2016, ทีมชาติรุ่นอายุไม่เกิน 19 ปีที่คว้าแชมป์ยุโรปใน ค.ศ. 2018 และทีมชาติรุ่นอายุไม่เกิน 21 ปีที่เป็นรองแชมป์ยุโรปใน ค.ศ. 2021 กอชตาเปิดตัวในระดับนานาชาติกับทีมชาติชุดใหญ่ใน ค.ศ. 2021
ชีวิตส่วนตัว.
กอชตากับ Catarina Machado ภรรยาของเขา ให้กำเนิดลูกชายชื่อ Tomás Costa ในเดือนพฤศจิกายน ค.ศ. 2022
 "ณ วันที่ 27 พฤษภาคม ค.ศ. 2023"
 "ณ วันที่ 20 มิถุนายน ค.ศ. 2023"
รีการ์ดู ออร์ตา

รีการ์ดู ฌอร์ฌึ ดา ลุช ออร์ตา (เกิดวันที่ 15 กันยายน ค.ศ. 1994) เป็นนักฟุตบอลอาชีพชาวโปรตุเกส ปัจจุบันเล่นในตำแหน่งปีกขวาให้แก่บรากาในปรีไมราลีกา และทีมชาติโปรตุเกส
ออร์ตาเติบโตมาจากระบบเยาวชนของไบฟีกา แต่ใช้เวลาส่วนใหญ่ในอาชีพค้าแข้งกับบรากา โดยลงเล่นให้แก่บรากามากกว่า 300 เกม และได้คว้าแชมป์ตาซาดึปูร์ตูกัล ฤดูกาล 2020–21 และตาซาดาลีกา ฤดูกาล 2019–20 เขายังเคยเป็นตัวแทนของวีตอเรียดึซึตูบัลในปรีไมราลีกา และใช้เวลาสองปีกับมาลากาในลาลิกา
ออร์ตาได้รางวัลรองชนะเลิศร่วมกับทีมชาติโปรตุเกสในการแข่งขันชิงแชมป์แห่งชาติยุโรป รุ่นอายุไม่เกิน 21 ปี 2015 และเป็นส่วนหนึ่งของทีมชาติระดับเยาวชนรุ่นอายุอื่น ๆ อีกหลายรุ่น เขาเปิดตัวกับทีมชาติชุดหลักใน ค.ศ. 2014 และผ่านการคัดเลือกให้เข้าร่วมการแข่งขันฟุตบอลโลก 2022
วีตีญา

วีโตร์ มาชาดู ฟึไรรา (เกิดวันที่ 13 กุมภาพันธ์ ค.ศ. 2000) หรือที่รู้จักกันในชื่อ วีตีญา  เป็นนักฟุตบอลอาชีพชาวโปรตุเกส ปัจจุบันเล่นในตำแหน่งกองกลางให้แก่ปารีแซ็ง-แฌร์แม็งในลีกเอิง และทีมชาติโปรตุเกส
วีตีญามาจากระบบเยาวชนของโปร์ตู เขาสร้างผลงานในช่วงที่เล่นกับทีมสำรองก่อนจะเลื่อนขึ้นไปเล่นกับทีมชุดใหญ่ใน ค.ศ. 2020 และคว้าแชมป์ปรีไมราลีกาและตาซาดึปูร์ตูกัลในฤดูกาลแรกของเขา วุลเวอร์แฮมป์ตันวอนเดอเรอส์ในพรีเมียร์ลีกยืมตัวเขาไปเล่นในเดือนกันยายน ค.ศ. 2020 ก่อนที่จะเขากลับมาโปร์ตูในฤดูกาลถัดมา เขาได้สร้างชื่อเสียงให้กับตัวเองในฐานะผู้เล่นคนสำคัญของโปร์ตูหลังจากคว้าดับเบิลแชมป์ในประเทศเป็นสมัยที่สอง และได้รับการเสนอชื่อให้อยู่ในทีมแห่งปีและได้รับรางวัลผู้เล่นอายุน้อยยอดเยี่ยมแห่งปีของปรีไมราลีกา ในเดือนมิถุนายน ค.ศ. 2022 วีตีญาเซ็นสัญญาเป็นผู้เล่นของปารีแซ็ง-แฌร์แม็งด้วยค่าตัว 41.5 ล้านยูโร
วีตีญาเป็นอดีตผู้เล่นทีมชาติโปรตุเกสระดับเยาวชน โดยเป็นตัวแทนของประเทศในรุ่นอายุต่าง ๆ ซึ่งรวมถึงทีมชาติรุ่นอายุไม่เกิน 19 ปี และรุ่นอายุไม่เกิน 21 ปี ที่ได้ตำแหน่งรองชนะเลิศในการแข่งขันชิงแชมป์แห่งชาติยุโรป รุ่นอายุไม่เกิน 19 ปี 2019 และการแข่งขันชิงแชมป์แห่งชาติยุโรปรุ่นอายุไม่เกิน 21 ปี 2021 ตามลำดับ เขาเปิดตัวในระดับนานาชาติกับทีมชาติชุดใหญ่ใน ค.ศ. 2022
ราฟาแอล ลีเยา

ราฟาแอล อาลึชังดรึ ดา กงไซเซา ลีเยา (เกิดวันที่ 10 มิถุนายน ค.ศ. 1999) เป็นนักฟุตบอลอาชีพชาวโปรตุเกสที่เล่นในตำแหน่งกองหน้าให้แก่เอซี มิลาน ในเซเรียอา และทีมชาติโปรตุเกส
ลีเยาเติบโตมาจากระบบเยาวชนของสปอร์ติงลิสบอน เขาเปิดตัวกับทีมชุดใหญ่ใน ค.ศ. 2018 และเป็นผู้ชนะเลิศตาซาดาลีกา ฤดูกาล 2017–18 ก่อนที่เขาจะยกเลิกสัญญาฝ่ายเดียวหลังเกิดเหตุแฟนบอลกลุ่มหนึ่งทำร้ายผู้เล่นของสโมสร จากนั้นไม่นาน เขาก็เข้าร่วมสโมสรลีลในลีกเอิงแบบไร้ค่าตัว เอซี มิลาน เซ็นสัญญากับเขาใน ค.ศ. 2019 ด้วยค่าตัว 35 ล้านยูโร ในฤดูกาลที่สามของเขาที่สโมสรนี้ เขาช่วยให้ทีมคว้าแชมป์เซเรียอา ฤดูกาล 2021–22 หลังจากที่สโมสรไม่ได้คว้าแชมป์ลีกมานานถึง 11 ปี ลีเยายังได้รับการลงคะแนนเสียงให้เป็นผู้เล่นทรงคุณค่าที่สุดของเซเรียอา ฤดูกาล 2021–22 และมีชื่ออยู่ในรายชื่อนักฟุตบอลชาย 30 คนที่มีโอกาสได้รับรางวัลบาลงดอร์ 2022
ลีเยาเป็นอดีตผู้เล่นทีมชาติโปรตุเกสระดับเยาวชน โดยเป็นตัวแทนของประเทศในรุ่นอายุต่าง ๆ ซึ่งรวมถึงทีมชาติรุ่นอายุไม่เกิน 17 ปี ที่คว้าแชมป์ยุโรปใน ค.ศ. 2016 เขาเปิดตัวในระดับนานาชาติกับทีมชาติชุดใหญ่ใน ค.ศ. 2021
นครไถตง

นครไถตง  เป็นนครในเทศมณฑลไถตง ประเทศไต้หวัน ตั้งอยู่บนชายฝั่งทางตะวันออกเฉียงใต้ของไต้หวัน หันหน้าเข้าหามหาสมุทรแปซิฟิก นครไถตงเป็นเขตการปกครองที่มีประชากรมากที่สุดในเทศมณฑลไถตงและเป็นหนึ่งในเมืองใหญ่ทางชายฝั่งตะวันออกของเกาะ
ประวัติศาสตร์.
ในช่วงที่อยู่ภายใต้การปกครองของญี่ปุ่น มีการจัดตั้งจังหวัดไทโต  ขึ้นใน ค.ศ. 1901 และเมืองไทโต  ก็ได้รับการจัดตั้งขึ้นใน ค.ศ. 1920 โดยอยู่ภายใต้การปกครองของจังหวัดไทโต
หลังจากที่ญี่ปุ่นส่งมอบไต้หวันให้กับสาธารณรัฐจีนใน ค.ศ. 1945 เมืองไทโตได้เปลี่ยนชื่อเป็นภาษาจีนเป็น เมืองไถตง  และใน ค.ศ. 1976 ก็ได้รับการยกฐานะเป็น นครไถตง
กลุ่มอาการปารีส

กลุ่มอาการปารีส  เป็นอาการทางจิตที่เกิดขึ้นจากความผิดหวังของหมู่นักท่องเที่ยว ที่คาดหวังกับเมืองที่ไปท่องเที่ยวไว้สูงเกินไป พอประสบพบด้วยตาตัวเองแล้วไม่เป็นไปตามที่หวัง ก็รู้สึกผิดหวังอย่างรุนแรงขึ้นมา กลุ่มอาการปารีสคือกลุ่มของอาการที่เรียกว่าการช็อกทางวัฒนธรรม โดยที่มีของชื่อกลุ่มอาการนี้ก็มาจากค้นพบเป็นครั้งแรกในกรุงปารีส เมื่อนักท่องเที่ยวที่คิดว่าปารีสเป็นสุดยอดเมืองแห่งความสวยงาม เต็มไปด้วยย่านแฟชั่น และงานจิตรกรรมที่ดูสูงส่ง ไม่ได้เป็นตามที่คิด และในความเป็นจริงเต็มไปด้วยอาชญากร พื้นที่เปลี่ยวที่เต็มไปด้วยขยะ และความรุนแรงจากปัญหาของคนในเมือง
คนที่มีกลุ่มอาการปารีสจะมีความผิดปกติหลายอาการ ทั้งการเกิดภาพหลอน รู้สึกถูกคุกคามตลอดเวลา กังวล หวาดระแวง หวาดวิตก ตื่นกลัว เครียด ในบางรายอาการอาจจะหนักถึงขั้นทำให้เกิดอาการหัวใจเต้นผิดจังหวะได้
ยะห์ยา อิบน์ มะห์มูด อัลวาซิฏี

ยะห์ยา อิบน์ มะห์มูด อัลวาซิฏี  เป็นจิตรกรและคัดลายมือชาวอาหรับในคริสต์ศตวรรษที่ 13 โดยเป็นที่รู้จักจากภาพวาดใน"มะกอมะฮ์"ของอัลฮะรีรี 
ประวัติ.
อัลวะซีฏีน่าจะเกิดที่วาซิฏ (واسط) ทางใต้ของแบกแดด ใน ค.ศ. 1237 เขาถอดความและวาดภาพประกอบในหนังสือ"มะกอมะฮ์"ของอัลฮะรีรี ซึ่งรู้จักกันในภาษาอังกฤษว่า "Assemblies" เป็นชุดเกร็ดเล็กเกร็ดน้อยของการเสียดสีสังคมที่เขียนโดยอัลฮะรีรีแห่งบัสรา ภาพวาดของอัลวาซิฏี ซึ่งเป็นหนึ่งในตัวอย่างที่ดีที่สุดของรูปแบบภาพที่ใช้ในคริสต์ศตวรรษที่ 13 เป็นแรงบันดาลใจในชบวนการศิลปะแบกแดดสมัยใหม่ในคริสต์ศตวรรษที่ 20
ไม่ค่อยมีใครรู้เรื่องชีวิตของเขา โดยมีข้อมูลเพียงว่าเขามาจากสำนักจิตรกรรมในคริสต์ศตวรรษที่ 13 และเป็นที่รู้จักจากรูปแบบการวาดภาพที่ชัดเจน
ภาพวาดใน "มะกอมะฮ์".
โดยรวมแล้ว หนังสือ"มะกอมะฮ์"มีภาพวาดทั้งหมด 96 รูป ทั้งหมดวาดโดยอัลวาซืฏี โดยภาพเหล่านี้มี "คุณภาพที่โดดเด่นด้วยองค์ประกอบที่ดี รูปที่แสดงออก และสีที่สดใสแต่ควบคุมได้" และให้ผู้อ่านรู้ "เรื่องราวที่น่าสนใจและข้อคิดเห็นเกี่ยวกับชีวิตอิสลามในคริสต์ศตวรรษที่ 13"
รักวุ่นวาย นายมเหสีหลงยุค

รักวุ่นวาย นายมเหสีหลงยุค (เกาหลี: ; ฮันจา: ) หรือเป็นที่รู้จักกันในชื่อ มิสเตอร์ควีน  เป็นละครโทรทัศน์เกาหลีใต้ กำกับโดยยุน ซ็อง-ซิก นำแสดงโดยชิน ฮเย-ซ็อน ในบทบาทพระนางชอริน และคิม จ็อง-ฮย็อน ในบทบาทพระเจ้าช็อลจง โดยละครมีเรื่องราวเกี่ยวกับมเหสีตระกูลคิมในพระราชานามว่า อี ว็อน-บ็อม ที่มีจิตวิญญาณของผู้ชายในยุคสมัยใหม่อยู่ในร่างของเธอ และเรื่องราวของพระราชานามว่า อี-ว็อน-บ็อม ที่มีความมุ่งมั่นที่จะเป็นกษัตริย์เพื่อช่วยเหลือประชาชน ออกอากาศทางทีวีเอ็นทุกวันเสาร์และอาทิตย์ เวลา 21:00 น. (ตามเวลาท้องถิ่น) ตั้งแต่วันที่ 12 ธันวาคม ค.ศ. 2020 ถึง 14 กุมภาพันธ์ ค.ศ. 2021
แม้ละครจะมีคำวิจารณ์แต่ก็สามารถทำเรตติงสูงสุดเป็นอันดับ 8 ในประวัติศาสตร์เคเบิลทีวีของเกาหลีโดยตอนล่าสุดมีเรตติงทั่วประเทศสูงถึง 17.371% และมีผู้ชมมากกว่า 4 ล้านคน นอกจากนี้ยังสร้างสถิติให้กับทีวีเอ็นโดยได้รับเรตติงสูงสุดเป็นอันดับที่ 5 ในประวัติศาสตร์ของสถานีเครือข่าย
เรื่องย่อ.
ในยุคปัจจุบัน ชัง บง-ฮวัน (ชเว จิน-ฮย็อก) เป็นพ่อครัวทำงานที่ทำเนียบประธานาธิบดี (Blue House) วันหนึ่งเขาได้ก่อเรื่องและพยายามหนีตำรวจ จนตัวเองประสบอุบัติเหตุ และตื่นขึ้นมาพบว่าตัวเองอยู่ในร่างพระนางชอริน (ชิน ฮเย-ซ็อน) มเหสีในพระเจ้าช็อลจง (คิม จ็อง-ฮย็อน) กษัตริย์ผู้ครองราชย์ที่มีนิสัยอ่อนโยนและเข้ากับคนง่าย ซึ่งเขาเป็นเพียงกษัตริย์หุ่นเชิด ในขณะที่อำนาจที่แท้จริงนั้นอยู่เบื้องหลังโดยพระนางซุนว็อน (แพ ช็อง-อก) อดีตมเหสีของพระเจ้าซุนโจ ซึ่งต่อมาบง-ฮวันในร่างพระนางชอรินรู้ความจริงว่าพระเจ้าช็อลจงที่แท้จริงไม่ได้อ่อนแอตามประวัติศาสตร์สมัยใหม่ได้เขียนไว้ เขาจึงพยายามช่วยพระสวามีและแก้ไขเรื่องวุ่นวายในรั้วพระราชวัง
 ราชินีแห่งโชซ็อน ที่มีชัง บง-ฮวานอยู่ในร่าง
 กษัตริย์องค์ที่ 25 แห่งราชวงศ์โชซ็อนมีบุคลิกแบบเดี๋ยวดีเดี๋ยวร้าย (Jekyll and Hyde)
ซังกุงรับใช้พระนางชอริน
สาวใช้ผู้ภักดีของราชินีชอรินที่รับใช้เธอตั้งแต่เด็ก ๆ และเต็มใจที่จะเสี่ยงชีวิตเพื่อปกป้องราชินี เธอตกหลุมรักฮง บย็อล-กัม
พี่ชายต่างมารดาของช็อลจง และทำหน้าที่เป็นราชองครักษ์ เขามีความรู้สึกต่อโจ ฮวา-จิน
เพื่อนของกษัตริย์ช็อลจง
พระชายาของพระเจ้าซุนโจ ซึ่งสวรรคตไปแล้ว เธอเป็นผู้กุมอำนาจที่แท้จริงในประเทศ โดยมีพระเจ้าช็อลจงเป็นเพียงหุ่นเชิด
เขาเป็นน้องชายของราชินีซุนว็อนและเป็นคนที่มีความทะเยอทะยานสูง
บุตรบุญธรรมของคิม จวา-กึน จึงทำให้เขาเป็นลูกพี่ลูกน้องของคิมโซยง และแอบรักเธอ
พ่อของมเหสีชอรินและพ่อตาของกษัตริย์ช็อลจง
ชายหนุ่มสดใสที่ใช้ชีวิตเตร็ดเตร่ไปทั่ววังและเพื่อนของพย็อง-อิน เขาแอบชอบฮง-ย็อน
พระสนมเอกและรักแรกของกษัตริย์ช็อลจง
พระมเหสีองค์เดียวของเจ้าชายรัชทายาทฮโยมย็อง ซึ่งสิ้นพระชนม์ไปแล้ว และมีแผนการที่จะโค่นล้มตระกูลคิมแห่งอันดง เธอยังเป็นบุคคลที่เชื่อในเรื่องหมอผี
 เพลย์บอยผู้เย่อหยิ่งและพ่อครัวในทำเนียบประธานาธิบดี (Blue House) ที่ถูกจับได้ว่ามีแผนการสมรู้ร่วมคิด และหลังจากผ่านประสบการณ์เฉียดตาย เขาก็ได้ตื่นขึ้นมาในร่างของมเหสีชอริน
เพลงประกอบละคร.
Part 1
Part 2
Part 3
Part 4
Part 5
Part 6
Part 7
Part 8
Part 9
Mr. Queen: The Bamboo Forest OST
Mr. Queen OST (Various Artists)
อันดับชาร์ต
เคาะศ็อบ

เคาะศ็อบ  เป็นเมืองหลวงของเขตผู้ว่าราชการมุซันดัมซึ่งเป็นดินแดนส่วนแยกของประเทศโอมานติดต่อกับสหรัฐอาหรับเอมิเรตส์ เคาะศ็อบตั้งอยู่ที่ปลายคาบสมุทรมุซันดัมใกล้กับช่องแคบฮอร์มุซ เคาะศ็อบได้รับฉายาว่าเป็น "นอร์เวย์แห่งอาระเบีย" เนื่องจากมีชายฝั่งลึกเว้าที่คล้ายกับฟยอร์ด
ตัวเมืองเคาะศ็อบถูกล้อมรอบโดยรุอูซุลญิบาลซึ่งเป็นส่วนหนึ่งของเทือกเขาหัจญัรตะวันตก ประชากรส่วนใหญ่เป็นชาวโอมานจากแผ่นดินใหญ่ และมักจะมีนักท่องเที่ยวจากสหรัฐอาหรับเอมิเรตส์เนื่องจากสามารถเดินทางเข้าถึงได้ทางถนน นอกจากนี้ยังมีแพขนานยนต์ให้บริการโดยรัฐบาลโอมานด้วย
ประวัติศาสตร์.
จักรวรรดิโปรตุเกสสร้างเมืองเคาะศ็อบในช่วงต้นศตวรรษที่ 17 ซึ่งเป็นช่วงที่อิทธิพลของโปรตุเกสในบริเวณอ่าวเปอร์เซียเจริญถึงขีดสุด อ่าวธรรมชาติป้องกันภัยจากคลื่นลมได้ดี เมืองนี้สร้างขึ้นเพื่อใช้เป็นแหล่งจ่ายน้ำและอินทผลัมสำหรับเป็นเสบียงให้เรือของโปรตุเกสที่เดินทางผ่านช่องแคบฮอร์มุซ ในปัจจุบันเคาะศ็อบมีเขื่อนขนาดใหญ่สามเขื่อนเพื่อป้องกันน้ำท่วม
เศรษฐกิจ.
แต่เดิมเคาะศ็อบไม่สามารถเข้าถึงได้ทางถนน จนกระทั่งมีการก่อสร้างถนนเชื่อมไปยังสหรัฐอาหรับเอมิเรตส์ ซึ่งทำให้ชาวเอมิเรตส์เดินทางมาท่องเที่ยวในเคาะศ็อบเป็นจำนวนมาก ถนนสายเดียวกันนี้ยังเชื่อมต่อกับหมู่บ้าน Tawi ซึ่งมีภาพวาดก่อนประวัติศาสตร์รูปเรือ สัตว์ และนักรบบนหน้าผาหินด้วย เคาะศ็อบยังมีย่านการค้าสมัยใหม่มากมาย ซึ่งนำเข้าสินค้าจากประเทศอิหร่านและจำหน่ายเครื่องปั้นดินเผาท้องถิ่น และยังมีโรงแรมสำคัญหลายแห่ง
เคาะศ็อบยังเป็นแหล่งการค้าของเถื่อนที่สำคัญเนื่องจากตั้งอยู่ใกล้กับชายฝั่งประเทศอิหร่านที่อยู่ฝั่งตรงข้ามของช่องแคบฮอร์มุซ อิหร่านส่งแกะและแพะเข้ามาทางท่าเรือเคาะศ็อบก่อนจะนำขึ้นรถบรรทุกส่งไปยังสหรัฐอาหรับเอมิเรตส์และซาอุดีอาระเบีย และในเที่ยวกลับรถบรรทุกดังกล่าวจะนำสินค้าอิเล็กทรอนิกส์และบุหรี่จากสหรัฐกลับมาขึ้นเรือเดินทางกลับไปยังอิหร่าน เรือสินค้าจะมาถึงท่าเรือเคาะศ็อบหลังดวงอาทิตย์ขึ้นและออกจากท่าเรือก่อนดวงอาทิตย์ตกตามกฎหมายของโอมาน อย่างไรก็ตาม เนื่องจากการค้าขายดังกล่าวผิดกฎหมายอิหร่าน ทำให้คนขับเรือข้ามช่องแคบต้องระวังหน่วยยามฝั่งของอิหร่าน เรือขนสินค้าข้ามช่องแคบยังมีความเสี่ยงอีกเนื่องจากเรือเหล่านี้บรรทุกสินค้าจนเพียบและต้องหลบหลีกเรือบรรทุกน้ำมันและเรือสินค้าลำอื่น ๆ ที่เดินทางผ่านช่องแคบฮอร์มุซด้วย การที่สหรัฐใช้นโยบายคว่ำบาตรกับอิหร่านทำให้การลักลอบขนส่งสินค้าผ่านทางเคาะศ็อบมีปริมาณสูงขึ้น
ภูมิอากาศ.
ตามหลักการแบ่งเขตภูมิอากาศแบบเคิพเพิน เคาะศ็อบจัดอยู่ในเขตภูมิอากาศแบบทะเลทรายเขตร้อน ("BWh") ซึ่งฤดูร้อนจะอากาศร้อนและชื้นในขณะที่ฤดูหนาวจะมีอากาศเย็น มีฝนตกน้อยและมักตกระหว่างเดือนธันวาคมและเดือนมีนาคม
เมื่อวันที่ 27 มิถุนายน ค.ศ. 2011 สถิติอุณหภูมิกลางวันที่สูงที่สุดเท่าที่วัดได้ถูกบันทึกที่ท่าอากาศยานเคาะศ็อบ โดยวัดได้ 41.2 °C ก่อนที่หุบเขามรณะในรัฐแคลิฟอร์เนีย สหรัฐจะทำลายสถิติเมื่อวันที่ 12 กรกฎาคม ค.ศ. 2012 (วัดได้ 41.7 °C) ต่อมาเมื่อวันที่ 17 มิถุนายน ค.ศ. 2017 สถิติอุณหภูมิกลางคืนที่สูงที่สุดถูกบันทึกที่เคาะศ็อบโดยวัดได้ 44.2 °C
มาร์ตีญี

มาร์ตีญี  เป็นเมืองในรัฐวาเล ประเทศสวิตเซอร์แลนด์ อยู่ใกล้กับพรมแดนประเทศฝรั่งเศสและประเทศอิตาลี ถนนสู่ทิศใต้ของเมืองจะมุ่งสู่ช่องเขากร็อง-แซ็ง-แบร์นาร์ 
ภายในเมืองมาร์ตีญีปรากฎโบราณสถานที่หลงเหลือจากสมัยโรมัน มีทวิอัฒจันทร์ที่ได้รับการบูรณะในปี 1978 เป็นอาทิ มาร์ตีญีมีประชากรราวหนึ่งหมื่นเจ็ดพันคน เกินครึ่งของประชากรประกอบอาชีพในระดับปฐมภูมิ
การสงบศึก

การสงบศึก คือข้อตกลงอย่างเป็นทางการของฝ่ายที่ทำสงครามเพื่อยุติการต่อสู้ ซึ่งไม่จำเป็นต้องเป็นการสิ้นสุดของสงคราม เนื่องจากอาจเป็นเพียงการยุติความเป็นปรปักษ์ในขณะที่พยายามเจรจาเพื่อสันติภาพที่ยั่งยืน
วันสงบศึก.
วันสงบศึก  จัดตรงกับวันที่ 11 พฤศจิกายน เป็นวันเฉลิมฉลองการสงบศึกที่ลงนามระหว่างฝ่ายสัมพันธมิตรกับเยอรมนีที่ป่ากงเปียญ ประเทศฝรั่งเศสเวลา 5:45 นาฬิกา ในการยุติความเป็นปรปักษ์บนแนวรบด้านตะวันตก ซึ่งมีผลใช้บังคับเมื่อ "ชั่วโมงที่สิบเอ็ด ของวันที่สิบเอ็ด ของเดือนที่สิบเอ็ด" ของ ค.ศ. 1918 แต่รายงานจากโทมัส อาร์. โกเวนล็อก เจ้าหน้าที่ข่าวกรองหน่วยแรกของสหรัฐ บันทึกว่ายังคงมีการยิงกันจนถึงเวลากลางคืน เดิมที วันสงบศึกสิ้นสุดลงในเวลา 36 วัน และมีการขยายเวลาเรื่อย ๆ ท้ายที่สุดมีการลงนามสนธิสัญญาแวร์ซาย สนธิสัญญาสันติภาพอย่างเป็นทางการในปีถัดมา
วันรูม

วันรูม เป็นซีรีส์อนิเมะโทรทัศน์ของญี่ปุ่นที่ผลิตโดยสตูดิโอ SMIRAL และภาพเคลื่อนไหวโดย ไต้ฝุ่นกราฟฟิกส์ ฤดูกาลแรกออกอากาศตั้งแต่เดือนมกราคมถึงมีนาคม พ.ศ. 2560 ฤดูกาลที่ 2 โดยสตูดิโอ ซีโร-จี ออกอากาศตั้งแต่เดือนกรกฎาคมถึงกันยายน พ.ศ. 2561 และฤดูกาลที่ 3 ออกอากาศตั้งแต่เดือนตุลาคมถึงเดือนธันวาคม พ.ศ. 2563
เวอร์ชันตัวละครชายที่ตั้งใจสร้างขึ้นสำหรับผู้ชมหญิงชื่อว่า รูมเมต ออกอากาศตั้งแต่เดือนเมษายนถึงมิถุนายน พ.ศ. 2560
ให้เสียงโดย: M·A·O
ให้เสียงโดย: ริเอะ มูรากาวะ
ให้เสียงโดย: ซูซูโกะ มิโมริ
ให้เสียงโดย: ริเอะ ทากาฮาชิ
ให้เสียงโดย: อิโนริ มินาเซะ
ให้เสียงโดย: มิยุ โทมิตะ
ให้เสียงโดย: ยูมิริ ฮานาโมริ
ให้เสียงโดย: โทโมอากิ มาเอโนะ
ให้เสียงโดย: นัตสึกิ ฮานาเอะ
ให้เสียงโดย: โคซูเกะ โทริอูมิ
สนธิสัญญาแวร์ซาย (ค.ศ. 1871)

สนธิสัญญาแวร์ซาย  เป็นสนธิสัญญาทวิภาคีที่ลงนามระหว่างอาดอลฟ์ ตีแยร์แห่งสาธารณรัฐฝรั่งเศสที่ 3 กับอ็อทโท ฟ็อน บิสมาร์คแห่งจักรวรรดิเยอรมัน เมื่อวันที่ 26 กุมภาพันธ์ ค.ศ. 1871 ซึ่งเป็นการยุติสงครามฝรั่งเศส-ปรัสเซีย
โปเกมอน สแครมเบิล SP

โปเกมอน รัมเบิลรัช (; โรมาจิ: "Pokemon Sukuranburu SP") เป็นวิดีโอเกมแนวแอ็กชันที่พัฒนาโดยบริษัทแอมเบรลลา จำหน่ายโดยบริษัท โปเกมอน จำกัด เดิมทีช่วงทดสอบเกมเบต้าในแอนดรอยด์ตั้งแต่ปี พ.ศ. 2560 ในประเทศญี่ปุ่นมีชื่อเกมว่า โปเกแลนด์ (; โรมาจิ: "Pokéland") ออกจำหน่ายสำหรับแอนดรอยด์ในออสตราเลเซียในวันที่ 15 พฤษภาคม พ.ศ. 2562 และทั่วโลกในวันที่ 22 พฤษภาคม พ.ศ. 2562 ต่อมาสำหรับจำหน่ายไอโอเอสทั่วโลกในวันที่ 23 กรกฎาคม พ.ศ. 2562 เป็นซีรีส์ที่ 5 ของเกมโปเกมอน รัมเบิลและเป็นเกมสุดท้ายเป็นของค่ายเกมพัฒนาโดยแอมเบรลลาถูกซื้อกิจการโดยครีเชอส์ตั้งแต่ในวันที่ 16 ตุลาคม พ.ศ. 2563 ในวันที่ 15 เมษายน พ.ศ. 2563 มีการประกาศว่าเกมโปเกมอน รัมเบิลรัชจะปิดตัวลงทั่วโลกในวันที่ 22 กรกฎาคม พ.ศ. 2563
สโมสรกีฬาอัสซัดด์

สโมสรกีฬาอัสซัดด์  เป็นสโมสรกีฬาของประเทศกาตาร์ ตั้งอยู่ที่เขตอัสซัดด์ เมืองโดฮา โดยกีฬาที่โดดเด่นที่สุดของสโมสรคือฟุตบอล แข่งขันในกาตาร์สตาส์ลีก ลีกฟุตบอลระดับสูงสุดในกาตาร์ ในท้องถิ่นเป็นที่รู้จักกันในชื่อเล่น "Al Zaeem" ซึ่งแปลว่า "เดอะบอส" เป็นที่รู้จักในฐานะทีมที่ดีที่สุดในกาตาร์และเป็นทีมเดียวจากกาตาร์ที่คว้าแชมป์เอเอฟซีแชมเปียนส์ลีกในเอเชีย นอกจากฟุตบอลแล้ว สโมสรยังมีทีมกีฬาแฮนด์บอล บาสเก็ตบอล วอลเลย์บอล เทเบิลเทนนิส และกรีฑาอีกด้วย อัสซัดด์เป็นสโมสรกีฬาที่ประสบความสำเร็จมากที่สุดในประเทศ และมีสถิติการแข่งขันฟุตบอลระดับประเทศถึง 57 รายการ
จุดเริ่มต้นของแนวคิดในการก่อตั้งสโมสรมาจากนักเรียนของอัลอัตติยาห์ที่เก่งด้านฟุตบอล แต่ไม่ต้องการเข้าร่วมสโมสรฟุตบอลใด ๆ ที่มีอยู่ หลังจากปรึกษาหารือกับรัฐมนตรีว่าการกระทรวงเยาวชนและกีฬาแล้ว ครอบครัวอัลอัตติยาห์ตัดสินใจสร้างทีมกาตาร์ที่ชื่อว่าอัสซัดด์ อาลี บิน ฮะมัด อัลอัตติยาห์ ก่อตั้งสโมสรเมื่อวันที่ 21 ตุลาคม ค.ศ. 1969 ในเมืองหลวงของกาตาร์ เขาตั้งชื่อสโมสรนี้ว่าอัสซัดด์ เพราะเขาเกิดและเติบโตที่นั่น
ในฤดูกาล 1989 พวกเขาเป็นสโมสรจากอาหรับสโมสรแรกที่คว้าชัยชนะในการแข่งขันฟุตบอลชิงแชมป์สโมสรเอเชีย โดยเอาชนะ Al Rasheed สโมสรจากอิรักด้วยกฎประตูทีมเยือน ยี่สิบสองปีต่อมา พวกเขาคว้าแชมป์เอเชียนแชมเปียนส์ลีก 2011 และได้เข้าไปเล่นในฟุตบอลชิงแชมป์สโมสรโลก 2011 ซึ่งจบอันดับสาม และยังได้เข้าไปเล่นในฟุตบอลชิงแชมป์สโมสรโลก 2019โดยอัตโนมัติในฐานะสโมสรเจ้าภาพ ซึ่งจบอันดับที่หก
อำเภอกลัง

กลัง  เป็นอำเภอในรัฐเซอลาโงร์ ประเทศมาเลเซีย ตั้งอยู่ทางตะวันตกของรัฐเซอลาโงร์ ทางเหนือติดกับอำเภอกัวลาเซอลาโงร์ ทางตะวันออกติดกับเปอตาลิง ทางใต้ติดกับกัวลาลางัต และทางตะวันตกติดกับช่องแคบมะละกา อำเภอนี้แบ่งออกเป็น 2 ตำบลล คือ กลังและกาปาร์ที่กินพื้นที่รวม 626.78 ตารางกิโลเมตร และมีพื้นที่ชายฝั่ง 53.75 กิโลเมตร
เขตบริหาร.
อำเภอกลังแบ่งออกเป็น 2 ตำบล คือ กาปาร์และกลัง ตำบลกาปาร์คือพื้นที่ตอนเหนือของแม่น้ำกลัง (ชื่อกาปาร์ก็เป็นชื่อเมืองด้วย) ส่วนตำบลกลังอยู่ทางตอนใต้ของแม่น้ำ นครกลังกินพื้นที่ทั้งตอนเหนือและตอนใต้ของแม่น้ำ
<templatestyles src="Col-begin/styles.css"/>
<templatestyles src="Col-begin/styles.css"/>
ประวัติ.
ก่อน ค.ศ. 1974 อำเภอกลังเคยรวมตำบลบูกิตราจากับดามันซารา ซึ่งปัจจุบันอยูในชะฮ์อาลัม ซูบังจายา บันดาร์ซันเวย์ และเกอลานาจายา ใน ค.ศ. 1974 หลังจัดตั้งกัวลาลัมเปอร์เป็นดินแดนสหพันธ์ ตำบลดามันซารากับบูกิตจายาจึงผนวกเข้ากับเปอตาลิงจายา ปูจง และซูไงบูโละฮ์เพื่อสร้างอำเภอเปอตาลิง
ประชากร.
ใน ค.ศ. 1980 สำมะโนนี้รวมกลุ่มชาติพันธุ์ 3 กลุ่มหลักในอำเภอกลัง ได้แก่ มลายู 105,195 คน, จีน 119,186 คน และอินเดีย 54,159 คน
จำนวนข้างล่างนี้คือจำนวนประชากรในสำมะโน ค.ศ. 2010 ของอำเภอนี้ ซึ่งรวมนครกลัง พอร์ตกลัง และส่วนหนึ่งของชะฮ์อาลัม
วัดไทรย์นิโคธาราม

วัดไทรย์นิโคธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลจรเข้ร้อง อำเภอไชโย จังหวัดอ่างทอง มีแม่น้ำเจ้าพระยาไหลผ่านทางด้านทิศตะวันตก มีเนื้อที่ 32 ไร 3 งาน 4 ตารางวา
ตามประวัติของวัดกล่าวว่าสร้างขึ้นเมื่อ พ.ศ. 1950 แต่สภาพในปัจจุบันก็ไม่ปรากฏร่องรอยของโบราณวัตถุสถานใด ๆ ที่มีอายุสืบไปถึงปีสร้างได้ ชาวบ้านในละแวกนั้นเรียกชื่อวัดว่า วัดไทร ได้รับพระราชทานวิสุงคามสีมาเมื่อ พ.ศ. 2345 
สิ่งก่อสร้างเก่าแก่ คือ หอระฆังซึ่งตั้งอยู่ติดกับศาลาการเปรียญ ฐานก่ออิฐถือปูนก่อท้องสำเภาเป็นรูปสี่เหลี่ยมย่อมุมไม้ยี่สิบ กว้างด้านละ 7.50 เมตร ฐานยกสูงขึ้นไปมาก ตัวหอระฆังก่ออิฐถือปูนเช่นกันคงจะทำเป็นทรงมณฑปมียอด แต่เครื่องยอดชำรุดหักหายไปหมดสิ้นแล้ว คงเหลือแต่อาคารสี่เหลี่ยมย่อมุม มีซุ้มยื่นออกมาเล็กน้อยทั้งสี่ทิศ และมีบันไดใหญ่ที่มีพนักบันไดก่ออิฐถือปูนทอดจากพื้นล่างสู่หอระฆังเบื้องบนได้ หอระฆังอยู่ในสภาพชำรุดทรุดโทรมซึ่งปกคลุมด้วยวัชพืชต่าง ๆ
อาคารเสนาสนะต่าง ๆ ประกอบด้วยอุโบสถ สร้างใหม่เมื่อ พ.ศ. 2500 เป็นโครงสร้างคอนกรีตเสริมเหล็ก ขนาดกว้าง 9 เมตร ยาว 24 เมตร ศาลาการเปรียญสร้างด้วยคอนกรีตและไม้ เมื่อ พ.ศ. 2505 ขนาดกว้าง 14 เมตร ยาว 24 เมตร หอสวดมนต์ และกุฏิสงฆ์ 9 หลัง
ฮาวทูเบสิก

ฮาวทูเบสิก  เป็นช่องยูทูบคอเมดีสัญชาติออสเตรเลียที่มีผู้ติดตามมากกว่า 17 ล้านคน ผู้สร้างวิดีโอไม่พูดหรือแสดงใบหน้าของเขา และยังคงไม่เปิดเผยตนเอง โดยหลักช่องนี้นำเสนอ visual gag แบบแปลกประหลาดและทำลายล้าง ซึ่งแอบไว้ในรูปแบบวิดีโอวิธีทำ ช่องนี้ได้รับความนิยมครั้งแรกใน ค.ศ. 2013
ข้อมูลเมื่อ 2022[ [update]] ฮาวทูเบสิกเป็นช่องยูทูบสัญชาติออสเตรเลียที่มีผู้ติดตามมากเป็นอันดับ 5 ของประเทศ ข้อมูลเมื่อ 2018[ [update]] มีการประมาณมูลค่าสินทรัพย์สุทธิของช่องที่ 2 ล้านดอลลาร์สหรัฐ
ช่องนี้เคยถูกระงับสองครั้ง ครั้งหนึ่งใน ค.ศ. 2014 และอีกครั้งในช่วงปลาย ค.ศ. 2015 จากข้อสันนิษฐานว่าเป็นการละเมิดนโยบายเกี่ยวกับเนื้อหาที่ทำให้เข้าใจผิดของยูทูบ แต่ละครั้งช่องนี้ก็ได้รับการฟื้นฟูและยกเลิกการระงับ
วัฒนธรรมร่วมสมัย.
ในเดือนมิถุนายน ค.ศ. 2013 ผู้ที่อยู่เบื้องหลังช่องฮาวทูเบสิกได้ออกมาสัมภาษณ์ในรายการข่าวไนน์นิวส์เพิร์ทเวลา 18:00 น. ของออสเตรเลีย ออกอากาศบน STW ทางสถานีรักษาตัวตนของเขาไว้ตามคำขอ
วัดเทวารุทธาราม

วัดเทวารุทธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองเขื่อน อำเภอคลองเขื่อน จังหวัดฉะเชิงเทรา ด้านทิศเหนือของวัดเทวารุทธารามติดกับโรงเรียนโสภณประชาเทวารักษ์ มีพระอธิการชูชาติ มหาปญโญ ดำรงตำแหน่งเจ้าอาวาส
วัดเทวารุทธารามตั้งวัดเมื่อวันที่ 4 พฤษภาคม พ.ศ. 2513 โดยเริ่มสร้างตั้งแต่ พ.ศ. 2512 โดยมีนายจำรัส และนางแม้น เทวารุทธ ได้ถวายที่ดินเพื่อตั้งวัด จำนวน 20 ไร่ 1 งาน 70 ตารางวา ภายหลังจึงได้ตั้งชื่อวัดเป็น "วัดเทวารุทธาราม" เพื่อเป็นเกียรติแก่ผู้ถวายที่ดินวัด ได้รับพระราชทานวิสุงคามสีมา เมื่อวันที่ 3 กุมภาพันธ์ พ.ศ. 2521 
วัดเทวารุทธารามมีเกจิอาจารย์คือ หลวงพ่อสง่า ท่านเป็นพระสายปฏิบัติ และเป็นลูกศิษย์ของพระอาจารย์พ้อน เป็นผู้เชี่ยวชาญด้านการทำน้ำมนต์ ซึ่งน้ำมนต์ของท่านสามารถรักษาพิษงู และท่านมีคาถาเพื่อการรักษาแผล ทำให้แผลสมานเร็วขึ้น รวมถึงยังเป็นผู้เชี่ยวชาญด้านการผูกดวง โหราศาสตร์ ซึ่งท่านได้ศึกษามาจากพันอากาศเอก บุญช่วย บุญหิรัญ
เอนโซ เฟร์นันเดซ (แก้ความกำกวม)

เอนโซ เฟร์นันเดซ เป็นชื่อของนักฟุตบอล 2 คน:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
พระเยซูทรงทำนายถึงการทรยศพระองค์

พระเยซูทรงทำนายถึงการทรยศพระองค์ 3 ครั้งในพันธสัญญาใหม่ รายงานเหล่านี้พบในพระวรสารในสารบบทั้ง 4 ฉบับ การทำนายนี้เกิดขึ้นในช่วงอาหารค่ำมื้อสุดท้ายในมัทธิว 26:24–25, มาระโก 14:18–21, ลูกา 22:21–23 และยอห์น 13:21–30
ก่อนหน้านั้น ในยอห์น 6:70 พระเยซูทรงเตือนอัครสาวกว่าหนึ่งในพวกเขาเป็น "มารร้าย" ในโองการถัดไป ผู้เขียนยืนยันว่าพระเยซูตรัสถึงยูดาส อิสคาริโอท
รายงานไบเบิล.
ในพระวรสารนักบุญยอห์น การทำนายนำหน้าด้วยคำยืนยันในยอห์น 13:17–18 ว่าพระเยซูรู้ว่ายูดาส อิสคาริโอทจะทรยศพระองค์: "ในเมื่อพวกท่านทราบสิ่งเหล่านี้ หากพวกท่านปฏิบัติตามพวกท่านก็จะเป็นสุข “เราไม่ได้หมายถึงทุกคนในพวกท่าน เรารู้จักบรรดาผู้ที่เราเลือกสรร แต่ทั้งนี้เพื่อให้เป็นไปตามพระคัมภีร์ที่ว่า 'ผู้ที่รับประทานอาหารร่วมกับเรา ยังได้ทรยศหักหลังเรา'" บทสรรเสริญในยอห์น 13:17 ไม่ได้ชี้ไปยังยูดาสโดยตรง
ในมัทธิว 26:23–25 พระเยซูยืนยันผู้ที่ทรยศพระองค์ว่า:
“คนที่เอามือจิ้มลงในชามเดียวกันกับเรานั่นแหละ คือคนที่จะทรยศเรา บุตรมนุษย์จะต้องไปตามที่เขียนไว้เกี่ยวกับท่าน แต่วิบัติมีแก่คนที่ทรยศบุตรมนุษย์ ถ้าคนนั้นไม่ได้เกิดมาก็จะดีกว่า” ยูดาสคนที่ทรยศพระองค์ทูลว่า “พระอาจารย์ คือข้าพระองค์หรือ?” พระองค์ตรัสตอบเขาว่า “ท่านว่าถูกแล้ว”
ตำแหน่งรับบีที่ยูดาสเรียกพระเยซูเป็นสิ่งที่พบได้จำเพาะ เนื่องจากอัครสาวกแต่ละคนพูดว่า "พระองค์เจ้าข้า ไม่ใช่ข้าพระองค์แน่ใช่ไหม?" โดยใช้ตำแหน่ง พระองค์ (Kyrios) ยูดาสเรียกพระองค์ด้วยคำว่ารับบีอีกครั้งในมัทธิว 26:49 เมื่อเขาทรยศพระองค์ในตอนการจูบของยูดาส
ในวัฒนธรรมร่วมสมัย.
ภาพ "อาหารค่ำมื้อสุดท้าย" โดยเลโอนาร์โด ดา วินชี จิตรกรในสมัยฟื้นฟูศิลปวิทยาอิตาลี วาดภาพช่วงเหตุการณ์หลังการทำนายของพระเยซู เฮเลน การ์ดเนอร์ นักประวัติศาสตร์ศิลปะ รายงานว่า งานศิลปะชิ้นนี้เป็นภาพวาดทางศาสนาที่มีการทำซ้ำมากที่สุดตลอดกาล
จอมขมังเวทย์ออร์เฟน

<table class="infobox" style="width: 22em">
</td></tr>
<tr><td colspan=2><table class="mw-collapsible mw-collapsed" style="width:100%;">
<tr><th colspan=2 style="text-align:center;line-height:normal;padding:0.2em 0.2em;">ข้อมูลเพิ่มเติม</th>
</tr>
</td></tr></table>
</table>
จอมขมังเวทย์ออร์เฟน (魔術士オーフェン, Majutsushi Ōfen) เป็นซีรีส์ไลต์โนเวลญี่ปุ่น เขียนโดยโยชิโนบุ อากิตะ ได้รับการดัดแปลงเป็นมังงะ ซีรีส์อนิเมะ 5 ชุด ("จอมขมังเวทย์ออร์เฟน", "จอมขมังเวทย์ออร์เฟน 2: Revenge", "จอมขมังเวทย์ออร์เฟน" (พ.ศ. 2563), "จอมขมังเวทย์ออร์เฟน: ภาคคริสตจักรคิมรัก", "จอมขมังเวทย์ออร์เฟน: ภาคเออร์เบินรามา") และ 
ในเดือนธันวาคม พ.ศ. 2562 ไลต์โนเวลมียอดจำหน่ายมากกว่า 14 ล้านเล่ม
อำเภอโกตาเซอตาร์

อำเภอโกตาเซอตาร์  เป็นอำเภอในรัฐเกอดะฮ์ ประเทศมาเลเซีย โดยมีอาโลร์เซอตาร์เป็นเมืองหลักทั้งของอำเภอและของรัฐ
เขตบริหาร.
อำเภอโกตาเซอตาร์แบ่งออกเป็น 28 ตำบล ดังนี้
<templatestyles src="Div col/styles.css"/>
เดอะ เฟิสต์ สแลมดังก์

เดอะ เฟิสต์ สแลมดังก์ (THE FIRST SLAM DUNK) เป็นภาพยนตร์คอมพิวเตอร์แอนิเมชันญี่ปุ่นแนวกีฬาในปี พ.ศ. 2565 กำกับและเขียนบทโดยทาเกฮิโกะ อิโนอูเอะ ผลิตโดยโทเอแอนิเมชัน และแดนดิไลออนแอนิเมชันสตูดิโอ อิงจากซีรีส์มังงะเรื่อง"สแลมดังก์" ที่แต่งเรื่องและวาดภาพโดยอิโนอูเอะ ออกฉายในประเทศญี่ปุ่นในเดือนธันวาคม พ.ศ. 2565 และออกฉายในประเทศไทยในเดือนมีนาคม พ.ศ. 2566
การผลิต.
เมื่อวันที่ 6 มกราคม พ.ศ. 2564 ทาเกฮิโกะ อิโนอูเอะ ผู้เขียนมังงะเรื่อง"สแลมดังก์" ได้ประกาศในบัญชีทวิตเตอร์ของเขาว่าซีรีส์จะได้รับการสร้างเป็นภาพยนตร์แอนิเมชันเรื่องใหม่ที่กำหนดให้โทแอแอนิเมชันเป็นสตูดิโอผลิต จากนั้นในวันที่ 13 สิงหาคม พ.ศ. 2564 อิโนอูเอะได้รับการประกาศว่าตนเองจะเป็นผู้เขียนบทและผู้กำกับภาพยนตร์ พร้อมด้วยทีมงานผลิตคนอื่น ๆ เช่น ยาซูยูกิ เอบาระเป็นผู้ออกแบบตัวละคร/ผู้กำกับแอนิเมชัน นาโอกิ มิยาฮาระ, คัตสึฮิโกะ คิตาดะ, โทชิโอะ โอฮาชิ, ยาซูฮิโระ โมโตดะ, ฟูมิฮิโกะ ซูงานูมะ และฮารูกะ คามาตานิเป็นผู้กำกับการหน่วย ในวันที่ 1 กรกฎาคม พ.ศ. 2565 มีการติดใบปิดภาพยนตร์ใหม่เป็นภาพตัวละคร5 ใบโรงภาพยนตร์ทั่วประเทศญี่ปุ่น โดยมีกำหนดฉายในวันที่ 3 ธันวาคม พ.ศ. 2565 มีการประกาศชื่อเรื่องอย่างเป็นทางการว่า "เดอะ เฟิสต์ สแลมดังก์" ในโปสเตอร์ที่อัปเดตใหม่ มีการระบุว่าอิโนอูเอะเป็นผู้ออกแบบตัวละครร่วมกับยาซูยูกิ เอบาระ
การฉาย.
ภาพยนตร์แนะนำแรกของภาพยนตร์ "เดอะ เฟิสต์ สแลมดังก์" เผยแพร่เมื่อวันที่ 7 กรกฎาคม พ.ศ. 2565 และภาพยนตร์ตัวอย่างเต็มเผยแพร่ในวันที่ 4 พฤศจิกายน พ.ศ. 2565 ภาพยนตร์เข้าฉายในประเทศญี่ปุ่นโดยบริษัทโทเอเมื่อวันที่ 3 ธันวาคม พ.ศ. 2565 ทั้งในระบบการฉายปกติและไอแมกซ์ ในประเทศไทยฉายในโรงภาพยนตร์เครือเมเจอร์ ซีนีเพล็กซ์ มีฉายรอบพิเศษในวันที่ 18, 25 และ 26 กุมภาพันธ์ พ.ศ. 2566 และเริ่มฉายรอบปกติในวันที่ 9 มีนาคม พ.ศ. 2566
โปเกมอน ยูไนท์

โปเกมอน ยูไนท์ (; โรมาจิ: "Pokémon Unite") เป็นวิดีโอเกมแนวโมบาที่พัฒนาโดยบริษัทTiMi Studio Groupเป็นในเครือของบริษัทเทนเซ็นต์ จำหน่ายโดยบริษัท โปเกมอน จำกัด สำหรับแอนดรอยด์และไอโอเอส จัดจำหหน่ายโดยนินเท็นโด สำหรับนินเท็นโด สวิตช์ เปิดตัวครั้งแรกเมื่อวันที่ 24 มิถุนายน พ.ศ. 2563 ในรายการของ Pokémon Presents ออกจำหน่ายนินเท็นโด สวิตช์ทั่วโลกในวันที่ 21 กรกฎาคม พ.ศ. 2564 ต่อมาสำหรับจำหน่ายแอนดรอยด์และไอโอเอสทั่วโลกในวันที่ 22 กันยายน พ.ศ. 2564 ลักษณะการเล่นใกล้เคียงกับเกมอารีนาออฟเวเลอร์แต่มีความแตกต่างกันนั่นก็คือวิธีการนับเป็นคะแนนเยอะสุดก็เป็นฝ่ายชนะเปลี่ยนจากทำลายป้อมปราการและรูปแบบแผนที่เดิมในรูปแบบสี่เหลี่ยมกลายเป็นแผนที่แบบทรงวงรีแทน ในเดือนสิงหาคม พ.ศ. 2565 มีการดาวน์โหลดเกมนี้มากกว่า 80 ล้านครั้งทั่วโลกในทุกแพลตฟอร์ม
กีแยดอซือ

กีแยดอซือ ([kʲɛˈdɔsɨ]) เป็นหมู่บ้านในเทศบาลจาวอชึน เทศมณฑลปาแยนต์ชนอ จังหวัดวุช ประเทศโปแลนด์ ตั้งอยู่ห่างจากจาวอชึนไปทางตะวันตกเฉียงใต้ประมาณ ห่างจากปาแยนต์ชนอไปทางตะวันตกเฉียงใต้ประมาณ และห่างจากวุช เมืองหลักของจังหวัด ไปทางตะวันตกเฉียงใต้ประมาณ
วัดหงษ์ (จังหวัดพิจิตร)

วัดหงษ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำน่าน ในตำบลย่านยาว อำเภอเมืองพิจิตร จังหวัดพิจิตร
วัดหงษ์แต่เดิมเป็นวัดร้าง แต่ไม่ทราบวัดอะไรเพียงแต่เรียกกันว่า วัดโหง วัดหงส์ หรือ วัดหงสาวาส อุโบสถร้างประดิษฐานพระพุทธรูป พระประธานนามว่า "หลวงพ่อโต" ต่อมาเมื่อ พ.ศ. 2440 แม่น้ำน่านกัดเซาะตลิ่งชาวบ้านจึงช่วยกันย้ายวัดและพระประธานให้ห่างจากริมฝั่งแม่น้ำน่าน จนมาประดิษฐานอยู่ ณ อุโบสถ วัดหงษ์ ตั้งแต่เมื่อวันอาทิตย์ที่ 1 ธันวาคม พ.ศ. 2472 ตรงกับวันแรม 15 ค่ำเดือน 12 ปีมะเส็ง สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2400 ได้รับพระราชทานวิสุงคามสีมาเมื่อวันที่ 6 พฤศจิกายน พ.ศ. 2539
หลวงพ่อเหลือเป็นพระพุทธรูปปูนปั้นปางมารวิชัยประทับนั่งฐานเขียง พระเพลากว้าง 96 นิ้ว สูง 133 นิ้ว ทรงยืดพระอุระผึ่งผายมีลักษณะงดงาม สันนิษฐานว่า ช่างปั้น ช่างหล่อพระ สร้างขึ้น เป็นฝีมือสกุลช่างสมัยกรุงศรีอยุธยาตอนปลาย 
ภายในวัดยังมีต้นไม้ใหญ่นานาพรรณ อีกทั้งยังมีต้นตะเคียนยักษ์ที่มีขนาด 12 คนโอบ อายุกว่า 400 ปี ที่ชาวบ้านเคารพนับถือกราบไหว้ ชื่อ "แม่โหง หรือแม่นาง" กระทรวงวัฒนธรรมได้ประกาศเป็นรุกข มรดกของแผ่นดิน เมื่อวันที่ 25 กรกฎาคม พ.ศ. 2560
สถูปบ้านนางสุชาดา

สถูปบ้านนางสุชาดา, หรือ สถูปกุฎินางสุชาดา , เป็นสถูปของศาสนาพุทธ ตั้งอยู่ที่หมู่บ้านอุรุเสนานิคม (ปัจจุบัน รู้จักในนาม บากะอุระ) ทางด้านตะวันออกเล็กน้อยของพุทธคยาในรัฐพิหาร, ประเทศอินเดีย ตรงข้ามกับแม่น้ำพัลกุ (รู้จักกันในนาม แม่น้ำเนรัญชรา) ของเมืองพุทธคยา ซึ่งเป็นสถานที่พระสัมมาสัมพุทธเจ้าทรงตรัสรู้ สามารถเดินโดยระยะเวลา 20 นาทีจากพุทธคยาถึงสถูป โดยกำหนดอายุประมาณช่วงพุทธศตวรรษที่ 2 จากการพบเศษภาชนะเครื่องเงินเงามันและเหรียญตอกหมุดบริเวณใกล้เคียงอารามสถาน
สถูปสร้างขึ้นเป็นอนุสรณ์ของนางสุชาดา, พำนักอยู่ที่หมู่บ้านอุรุเสนานิคม, ผู้ถวายข้าวมธุปายาสแด่พระสัมมาสัมพุทธเจ้า เป็นข้าวผสมกับนมและธัญพืชขณะที่ทรงประทับอยู่ใต้ต้นไทร เป็นการยุติการบำเพ็ญทุกขรกิริยาตลอด 7 ปีของพระพุทธองค์ ประกอบด้วยการบำเพ็ญตบะและการอดอาหาร โดยทรงค้นพบหลักธรรม "มัชฌิมาปฏิปทา" (หรือรู้จักกันในนาม ทางสายกลาง)
สถูปแห่งนี้เดิมมีเสาอโศก ต่อมา ถูกเคลื่อนย้ายไปในช่วงพุทธทศวรรษ 2340 เสาถูกนำไปตั้งที่ทางแยกกอลพาเตอร์ (Gol Pather) ของเมืองคยา และถูกย้ายไปติดตั้งที่พุทธคยาเมื่อปี พ.ศ. 2499 สถูปเป็นส่วนสำคัญของภูมิทัศน์บริเวณรอบของพุทธคยา และได้รับการปฏิสังขรณ์มาโดยตลอด
กรันตูริสโม 7

กรันตูริสโม 7  เป็นวิดีโอเกมแนวจำลองการแข่งรถ พัฒนาโดยโพลีโฟนีดิจิตัลและจัดจำหน่ายโดยโซนีอินเตอร์แอ็กทีฟเอนเตอร์เทนเมนต์ ตัวเกมเป็นเกมภาคหลักลำดับที่ 8 ในชุดเกม "กรันตูริสโม" ตัวเกมได้รับการประกาศเปิดตัวในวันที่ 11 มิถุนายน ค.ศ. 2020 ที่งานเปิดตัวคอนโซลเพลย์สเตชัน 5 และวางจำหน่ายในวันที่ 4 มีนาคม ค.ศ. 2022 สำหรับเพลย์สเตชัน 4 และ เพลย์สเตชัน 5 ทำให้เป็นเกมมัลติคอนโซลภาคแรกในชุดเกมนี้
"กรันตูริสโม 7" ได้รับกระแสวิจารณ์เชิงบวกจากนักวิจารณ์ โดยได้รับคำชมจากกราฟิกและรูปแบบการเล่น หลังจากวางจำหน่ายได้ไม่นาน ตัวเกมก็ถูกผู้เล่นถล่มรีวิวในเว็บไซต์เมทาคริติก เนื่องจากการใช้ไมโครทรานส์แอคชั่นและการฟาร์มที่มากเกินไป
การพัฒนาและวางจำหน่าย.
ในการสัมภาษณ์ในเดือนกรกฎาคม 2019 กับจีทีแพลเน็ตซึ่งเป็นเว็บไซต์สำหรับแฟนเกมโดยเฉพาะสำหรับชุดเกม "กรันตูริสโม" คาซูโนริ ยามาอูจิระบุว่าเกม "กรันตูริสโม" เกมถัดไปกำลังอยู่ในระหว่างการพัฒนา" ยามาอูจิยืนยันว่าจะมีการมุ่งเน้นไปที่การปรับแต่งประสบการณ์จีทีแบบคลาสสิก โดยเสริมว่า "ผมคิดว่าเกมต่อไปที่เราจะสร้างจะเป็นการผสมผสานระหว่างอดีต ปัจจุบัน และอนาคต ซึ่งเป็นรูปแบบที่สมบูรณ์ของ "กรันตูริสโม""
"กรันตูริสโม 7" ได้รับการเปิดเผยในงานเปิดตัวคอนโซลเพลย์สเตชัน 5 ของโซนี่ในวันที่ 11 มิถุนายน ค.ศ. 2020 ตัวเกมได้รับการพัฒนาโดยโพลีโฟนีดิจิตัลและจัดจำหน่ายโดยโซนีอินเตอร์แอ็กทีฟเอนเตอร์เทนเมนต์สำหรับเพลย์สเตชัน 4 และ เพลย์สเตชัน 5 ตัวเกมมีกำหนดวางจำหน่ายครั้งแรกใน ค.ศ. 2021 ต่อมาถูกเลื่อนออกไปเป็น ค.ศ. 2022 เนื่องจากผลกระทบของการระบาดใหญ่ของโควิด-19 ในอุตสาหกรรมวิดีโอเกมที่ส่งผลต่อการพัฒนาเกม ตัวเกมวางจำหน่ายในวันที่ 4 มีนาคม ค.ศ. 2022 สำหรับเพลย์สเตชัน 4 และ เพลย์สเตชัน 5
ในวันที่เกมวางจำหน่าย "กรันตูริสโม 7" ถูกถอดออกจากการขายในรัสเซีย แม้ว่าโซนีจะยังไม่ได้ตัดสินใจอย่างเป็นทางการในเวลานั้นก็ตาม ในวันที่ 9 มีนาคม ค.ศ. 2022 สี่วันหลังจากวางจำหน่าย เพลย์สเตชันได้ประกาศว่าจะหยุดการขายเกมรวมถึงเกม "กรันตูริสโม 7" ในรัสเซียเพื่อตอบโต้การรุกรานยูเครนของรัสเซีย
วัดดอนกระเบื้อง (จังหวัดราชบุรี)

วัดดอนกระเบื้อง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนกระเบื้อง อำเภอโพธาราม จังหวัดราชบุรี ที่ดินตั้งวัดมีเนื้อที่ 73 ไร่ ปัจจุบันมีพระครูโสภณปริยัติคุณ ดำรงตำแหน่งเจ้าอาวาส
วัดดอนกระเบื้องสร้างเมื่อก่อน พ.ศ. 2358 ประกาศตั้งวัดเมื่อ พ.ศ. 2358 ได้รับพระราชทานวิสุงคามสีมา เมื่อ พ.ศ. 2409 ผู้ริเริ่มสร้างวัดคือ หัวหน้ามอญผู้หนึ่งมีนามว่า พระยานิโครธาราม ได้กราบทูลเรื่องการสร้างวัดต่อเจ้าคณะหนใหญ่แห่งวัดคงคาราม เมื่อได้สร้างวัดได้ตั้งชื่อว่า "วัดดอนกระเบื้อง" ชาวมอญเรียกว่า เภียเดิงเริด (มีความหมายว่าวัดที่มีต้นลานมาก) นิมนต์พระครูบัวเลี้ยงช้างมาเป็นเจ้าอาวาส 
เมื่อมีการสร้างศาลาการเปรียญได้ขุดพบกระเบื้องที่แตกหักจมอยู่ใต้ดินเป็นจำนวนมาก กระเบื้องนี้มีลักษณะเป็นดินเผาแบบโบราณ ชาวมอญที่อพยพมาก่อนหน้านั้นได้ใช้กระเบื้องดินเผาเหล่านี้มุงหลังคาศาลาการเปรียญและมุงกุฏิด้วยกระเบื้อ งแต่ละแผ่นมีอักษรภาษามอญจารึกไว้ว่า "เภียเดิงเริด" ต่อมา ใน พ.ศ. 2463 วัดได้รื้อกระเบื้องเก่าของศาลาการเปรียญออกก็ยังเห็นว่ามีอักษรมอญ "เภียเดิงเริด" จารึกอยู่ที่แผ่นกระเบื้องเช่นกัน
โอดะ ชินนามอน โนบุนางะ ขุนพลพันธุ์โฮ่ง

โอดะ ชินนามอน โนบุนางะ ขุนพลพันธุ์โฮ่ง (織田シナモン信長, Oda Shinamon Nobunaga) เป็นซีรีส์มังงะญี่ปุ่น แต่งเรื่องและวาดภาพโดยอูนะ เมงูโรงาวะ ตีพิมพ์ในนิตยสาร"คอมิกเซนอนรายเดือน" นิตยสารมังงะแนว"เซเน็ง"ของสำนักพิมพ์โทกูมะโชเต็ง และยังเผยแพร่ทางนิตยสารออนไลน์ "เว็บคอมิกเซเนียว" ตั้งแต่เดือนมิถุนายน พ.ศ. 2557 ถึงเดือนตุลาคม พ.ศ. 2564 รวบรวมตีพิมพ์เป็นหนังสือมังงะรวมเล่ม ("ทังโกบง") ทั้งหมด 10 เล่ม มังงะมีลิขสิทธิ์ในประเทศไทยโดยสำนักพิมพ์เนชั่น เอ็ดดูเทนเมนท์ ซีรีส์อนิเมะโทรทัศน์ดัดแปลงผลิตโดยสตูดิโอไซน์โพสต์ ออกอากาศตั้งแต่เดือนมกราคมถึงมีนาคม พ.ศ. 2563 
ให้เสียงโดย: เค็นยู โฮริอูจิ
ให้เสียงโดย: โทชิโอะ ฟูรูกาวะ
ให้เสียงโดย: เท็ชโช เก็นดะ
ให้เสียงโดย: โทโมกาซุ ซูงิตะ
ให้เสียงโดย: ทากาฮิโระ ซากูราอิ
ให้เสียงโดย: คาซูฮิโกะ อิโนอูเอะ
ให้เสียงโดย: เค็นอิจิ ซูซูมูระ
ให้เสียงโดย: อากาเนะ คูมาดะ
เจ้าของของชินนามอน ไม่รู้ว่าชินนามอนเป็นโนบุนางะกลับชาติมาเกิด ชื่อของเธออ้างอิงถึงน้องสาวของโนบูนางะคือโออิจิ
ให้เสียงโดย: ฮิโรกิ นานามิ
ให้เสียงโดย: รีวเซ นากาโอะ
ให้เสียงโดย: มาอายะ ซากาโมโตะ
ให้เสียงโดย: มิยุ อิริโนะ
ให้เสียงโดย: จุง ฟูกูยามะ
ให้เสียงโดย: จุนอิจิ ซูวาเบะ
ให้เสียงโดย: ยู มิซูชิมะYū Mizushima
ให้เสียงโดย: โนริโกะ ฮิดากะ